УХАПШЕН ДАРКО ШАРИЋ - Нови Стандард\nPovodom hapšenja Šarića danas bi u 12 časova trebalo da bude održana konferencija za...\nPovodom hapšenja Šarića danas bi u 12 časova trebalo da bude održana konferencija za novinare u Vladi Srbije\nOdbegli narko-bos Darko Šarić uhapšen je rano jutros u zajedničkoj akciji kojom su rukovodili ministri pravde Srbije i Crne Gore, saznaje B92.\nKako saznajemo, zbog toga je srpski ministar pravde Nikola Selaković nekoliko puta bio u Podgorici u proteklom periodu.\nPovodom hapšenja Šarića danas bi u 12 časova trebalo da bude održana konferencija za novinare u Vladi Srbije.\nŠef narko mafije čije je hapšenje nekoliko puta najvljivano, u medijima se prvi put „pojavljuje“ u oktobru 2009, kada su agencije prenele da je urugvajska policija zaplenila 2,8 tona kokaina na jahti „Maui“, pod britanskom zastavom, u luci Santjago Vaskes, 25 kilometara zapadno od Montevidea.\nTovar sa drogom presretnut je u okviru zajedničke akcije „Balkanski ratnik“ američke agenicije DEA, srpske BIA i policije Urugvaja. Paralelno, beogradska policija uhapsila je pripadnike Šarićeve grupe koji su se zatekli u Srbiji.\nOparnica je pomenuo da mediji špekulišu o Šarićevom boravku u boravku u Češkoj, Slovačkoj, Švajcarskoj, komentarišući da je Darko Šarić bio „aktivan“ u više od pet država.\nKao prvi korak naveo je proveru tokova novca u preduzeću „Maestral turs“, koje je oduzeto od grupe Darka Šarića. Po njegovim rečima „Maestral turs“ je, između ostalog, vlasnik dva hotela u Novom Sadu „Vojvodine“ i „Putnika“, a hoteli u Vojvodini su kupovani preko preduzeća „Palić“. Homen je takođe rekao da su finansijski uspon, poslovi sa drogom i moć Šarića evidentni od 2004. do 2009, i u tih pet godina treba tražiti ljude iz vlasti koji su im pomagali, ako je reč o pranju novca.\nPo njemu, pri utvrđivanju ko ih je štitio postoje tri pravca istrage – državni funkcioneri, političke stranke i operativci MUP-a. Prema pisanju beogradskog Blica iz aprila iste godine, Darko Šarić, optužen za krijumčarenje velike količine kokaina tokom 2009. godine, sarađivao je i sa Zvezdanom Terzićem, bivšim redsednikom Fudbalskog saveza Srbije, za kojim je raspisana poternica zbog nezakonitih transfera četiri fudbalera. U tekstu su navedeni sastanci Šarića i Terzića u jednom od najelitnijih hotela na Crnogorskom primorju.\nBeogradski list Pres je u maju 2010. pisao da su narko-bos Darko Šarić i članovi njegovog klana napravili početkom 2010. godine plan za likvidaciju najviših državnih funkcionera Srbije, operativaca policije i BIA, za šta je spremljen budžet od 30 miliona evra, kojim je trebalo da budu finansirane akcije na prikupljanju informacija o osobama koje rade na akciji „Balkanski ratnik“, zatim zastrašivanja, pripreme i, konačno, izvršenja likvidacija. Do ovih podataka došli su operativci srpske policije i bezbednosnih službi.\nPrema navodima medija, Šarić je kupovinom i privatizacijom preduzeća oprao više od 4,3 miliona evra i više od 200 miliona dinara, što je ukupno više od šest miliona evra. Radi se o novcu koji je uložen u privatizaciju i finansiranje hotela „Putnik“ i „Vojvodina“ i preduzeća „Mitrosrem“ Sremska Mitrovica. Mediji su pisali i da je glavni Šarićev saradnik za osnivanje i upravljanje of-šor kompanijama bio Predrag Milosavljević, koji je kao finansijski stručnjak bio angažovan u Šarićevom preduzeću „Municipijum S“.\nKrajem avgusta 2010 nekadašnji šef „Hipo Alpe Adria“ banke Tilo Berlin, koji je upravljao ovom ustanovom od 2007. do 2009. u vreme kada je vlasnik bila nemačka „Bajern LB“, izjavio je da ne poznaje Darka Šarića. Njega je prethodno bečki dnevnik „Esterajh“ optužio da je omogućio Šariću da preko „Hipo“ banke „opere“ 100 miliona evra.\nPrema „Esterajhu“ ova banka je oprala 100 miliona, pri čemu se ovaj list pozivao na interni protokol i istragu srpskih vlasti, u koje je navodno imao uvid, prema kojima je Šarić je preko of-šor firmi uložio oko 100 miliona evra na račune „Hipo“ banke, pretežno u Lihtenštajnu, a paralelno je dobio kredit u visini od 81,56 miliona evra od „Hipo grup Neterlands korporet fajnans“, a sestrinska kompanija „Hipo Alpe Adria internešenel AG“ odobrilamu je kredit u visini od 17,9 miliona evra. Te kreditne linije su se, navodno, ulile na račun preduzeća „Blok 67 Asošijets“, koje je gradilo kompleks stanova „Belvil“ u Beogradu.\nPrema navodima Interpola, postoje osnove da se „lice koje može biti Šarić i koje je slično njemu“ nalazi u Južnoafričkoj Republici, ali razjašnjenja od Interpola te zemlje nije bilo. Komentarišući spekulacije medija da je jedan ministar u kontaktu sa Šarićem, Dačić je najavio da će ukoliko se to ispostavi kao tačno, taj ministar biti uhapšen.\nŠtrbcu se pred Specijalnim sudom sudi zbog optužbi da je prao novac za Darka Šarića „zarađen“ prodajom kokaina iz Južne Amerike, tako što je kupovao preduzeća i poljoprivredna gazdinstva po Vojvodini. On je međutim, na glavnom pretresu u februaru 2011. godine, tvrdio da je firme kupovao za sebe, a ne za Šarića, kao i da se njegovim imenom služio zbog autoriteta.\nIzvor B92, 18. 03. 2014.


Univerzitet u Novom Sadu - MUZEJI ZA 10\nUniverzitet u Novom Sadu ove godine prvi put učestvuje u manifestaciji „Muzeji za 10“ koja će se održati od 14. do 20. maja 2018. godine. Manifestacija će obuhvatiti Međunarodni dan muzeja koji se obeležava 18. maja, Evropsku noć muzeja 19. maja i Nacionalnu nedelju muzeja.\nTema ovogodišnje manfestacije je Hiperpovezani muzeji, novi pristupi nova publika. Univerzitet u Novom Sadu na manifestaciji učestvuje postavkom Norma Avrama Mrazovića - 240 godina obrazovanja srpskih učitelja koju zajednički organizuju Muzej Vojvodine i Pedagoški fakultet u Somboru Univerziteta u Novom Sadu.\nHiperpovezanost je izraz osmišljen 2001. godine kako bi ilustrovao današnja mnogobrojna sredstava komunikacije, kao što su direktni kontakti, elektronska pošta, instant poruke, telefon ili internet. Ova globalna mreža povezanosti svakodnevno postaje složenija, raznovrsnija i integrisanija. U današnjem hiperpovezanom svetu, muzeji se pridružuju ovom trendu. To je razlog zašto je odabrana tema "Hiperpovezani muzeji: Novi pristupi, nova publika".\nNemoguće je shvatiti ulogu muzeja bez uzimanja u obzir svih veza koje oni ostvaruju. Oni su sastavni deo njihovih lokalnih zajednica, njihov kulturni pejzaž i njihovo prirodno okruženje. Zahvaljujući novoj tehnologiji, muzeji danas mogu dopreti mnogo dalje od svojih glavnih posetilaca i pronaći novu publiku približavajući svoje kolekcije na drugačiji način: digitalizacijom zbirki, dodavanjem multimedijalnih elemenata na izložbi ili još jednostavnije, haštaga koji dozvoljava posetiocima deljenje iskustava na društvenim mrežama.


Vujović: Dodatni rast plata i penzija, ako bude prostora\n05.03.2018. 12:00 > 15:58\nMinistar finansija Dušan Vujović izjavio je danas da je za ovu godinu planirano skoro 60 milijardi dinara za rast plata i penzija, a da bi dodatno povećanje moglo da bude samo ako za to bude "prostora", odnosno ako to bude dozvoljavao rast BDP-a.\nVujović je odgovarajući novinarima tokom Kopaonik biznis foruma rekao da će to zavisiti od toga koliko ćemo biti uspešni u reformama i da li ćemo imati dinamičan rast.\n- Što bude veći prostor to će biti više za javni sektor. Mi smo u planiranju budžeta za ovu godinu dozvolili maksimalni mogući prostor za povećanje plata i penzija koje su realne makroekonomskme projekcije dozvoljavale. To je skoro 60 miliajrdi ili 1,5 odsto BDP-a. To ne samo da je rekord za Srbiju već i rekord u svetu, da se u okviru nekog programa toliki prostor ostvari - rekao je on.\nNa pitanje da li će ostati u vladi ako ipak bude dodatnih povećanja i bez njegove saglasnosti, Vujović je odgovorio - "ne bih to komentarisao - to je preuranjeno".\nDušan Vujović govori na Kopaonik biznis forum\nVujović kaže da će eventualno dodatno povećanje u budućnosti zavisiti od performansi koje imamo i da se on neće saglasiti sa dodatnim povećanjima ako za to ne bude prostora.\n- Mi smo opredelili da nam je cilj da plate ne budu više od osam odsto BDP-a u javnom sektoru, a da penzije ne budu više od 11 odsto. Tu postoje elementi koje mi ne kontorlišemo, ali moramo da održavamo te parametre. To je jedno od fiskalnih paravila koje smo usvojili - kaže Vujović.\nRekao je da su Rumuni imali takav pokušaj nerealnog povećavanja plata, što nije bilo održivo i da zato ne treba da idemo preko "gubera".\n- Kada ostvarimo povećanje BDP-a ... to može da se radi u toku godine, ali tek na relanom osnovu možemo da povećavamo, jer povećavati na veresiju nije dobra politika. To nas je odvelo u fiskalne probleme u prošlosti - kaže ministar.\nVujović precizira da vlada dosta konzervativno projektuje - 0,7 odsto deficit iako ćemo ponovo imati suficit, što govori da prostor postoji, ali da to sme samo da bude u skladu sa BDP-om.\nVujović: Srbija otvorila novu fazu u odnosima sa MMF\nMinistar finansija Dušan Vujović izjavio je danas da je Srbija otvorila novu fazu u odnosima sa Međunarodnim monetarnim fondom i u definisanju ekonomskih politika u zemlji.\nVujović je na plenarnoj sednici pod nazivom "Vladina dostignuća, problemi i rešenja" na Kopaonik biznis forumu, podsetio da je Srbija pre desetak dana zaključila trogodišnji program fiskalne konsolidacije sa MMF-om, koji je započela krajem 2014. godine i koji je bio zasnovan na tri stuba.\n"Jedan stub je bila makroekonomska stabilizacija, drugi ozdravljenje finansijskog sektora, a treći stub je bio uklanjanje svih problema u domenu realne ekonomije", rekao je Vujović.\nVujović je na pitanje Tanjuga o novom aranžmanu sa MMF-om kazao da se već pola godine, kako se približavao kraj prethodnog aražnama, razgovaralo o nastavku saradnje sa tom institucijom i o sadržaju novog dogovora.\n- Ja sam govorio da je profesionalna saradnja nešto što moramo da zadržimo, a u međuvremenu se pojavio jedan vrlo dobar instrument (PCI) koji podrazumeva koordinaciju politika koje nemaju finansije iza sebe - objasnio je Vujović.\nKako kaže, taj instrument podrazumeva dogovore i razgovore o reformama koje predstoje, dogovaranje mera, zakona i podzakonskih akata.\n- Mi smo samo dva mala koraka do investicionog rejtinga. Mislim da je to nešto što bi Srbija morala da ostvari u narednih godinu, godinu i po dana, maksimalno dve godine - rekao je Vujović na Kopaoniku gde učestvuje na biznis forumu.\nMinistar je istakao da je Srbija, kao što je projektovala, uspela da dovede u ravnotežu dve linije - rashode i prihode - zahvaljujući čemu smo u 2017. godini imali budžetski suficit od 1,2 odsto BDP-a, a planirali smo deficit od 1,7 odsto BDP-a.\n- Uspeli smo da preokrenemo liniju duga, to jest da smanjimo učešće duga u BDP-u, u čemu su nam pomogli i devizni kursevi, odnosno pad dolara, kao što su nam ranije odmagali - dodao je.\nNaš dug u dolarima je, kako kaže, još uvek oko 8,5 milijardi dolara.\nVujović je podsetio na ekonomske programe od perioda Milke Palninc do današnjih dana, analizirajući razloge njihovih ograničenih efekata, i ocenio da smo sada prvi put na putu da sačuvamo inkluzivan održiv rast.\nMinistar je istakao da smo uspeli da prilagodimo strukturni deficit za 4,0 procenta, precizirajući da smo ostvarili za 2,8 odsto bolji rezultat od onog koji je bio predviđen aranžmanom iz predostožnosti s MMf-om.\nIncijativa Digitalna Srbija na Kopanik Biznis forumu: Imamo realnu šansu da stignemo svet\nVujović je podsetio da planirani rast BDP-a za ovu godini iznosi 3,5 odsto, da je on projektovan na očekivanjima oživljavanja proizvodnje u poljoprivredi i energetici, dodajući da u 2019. godini moramo da nađemo druge izvore rast.\nMinistar je naveo da je ubeđen da u narednom periodu možemo da održimo budžetski deficit na nivou 0,7 odsto BDP-a, ističući da je Srbiji od najvećeg značaja sada da dođe do investicionog rejtinga, odnosno da je kao pouzdanu i povoljnu investicionu destinaciju tržišta prepoznaju pre nego međunarodne rejting agencije.\nVujović je u tom kontekstu podsetio da su tri kreditne rejting agencije povećale kreditni rejting Srbije, kao i da je kamatna premija, odnosno trošak zaduživanja zemlje smanjen sa preko 600 baznih poena na ispod 100, i to ne samo državi već i privatnom sektoru, što je značajno.\nVujović pristalica produžetka aranžmana sa MMF\nMinistar finansija Dušan Vujović izjavio je danas da je on pristalica produžetka aranžmana sa Međunarodnim monetarnim fondom (MMF), koji bi služio kao podrška reformama i zbog kontinuiteta u poboljšanju privrednog rejtinga.\nJa sam govorio da je profesionalna saradnja nešto što moramo da zadržimo, a u međuvremenu se pojavio jedan vrlo dobar instrument (PCI) koji podrazumeva koordinaciju politika koje nemaju finansije iza sebe, objasnio je Vujović.\nMi smo samo dva mala koraka do investicionog rejtinga. Mislim da je to nešto što bi Srbija morala da ostvari u narednih godinu, godinu i po dana, maksimalno dve godine, rekao je Vujović na Kopaoniku gde učestvuje na biznis forumu.\nMali: Dobitak državnih preduzeća je veći od 20 milijardi\nMali na Kopaonik biznis forumu: Prioritet je smanjenje JAVNOG DUGA i ODRŽIVI DEFICIT\n"STVARA SE POGREŠNA SLIKA" Panel o javnim preduzećima na Kopaonik biznis forumu: EPS ne troši novac IZ BUDŽETA\nGeneralni direktor NIS-a: Do 2025. godine uložićemo 1,5 milijardi evra\nKupovna moć Nemaca gotovo je dvostruko veća od kupovne moći Hrvata, dok ih Slovenci po nivou potrošnje "šiju" otprilike za četvrtinu.\n"SREĆAN SAM ŠTO SU SLIKE VRAĆENE U MUZEJ" Princ Filip: Biti Karađorđević ne znači imati privilegije\nPRETI LI SRBIJI EPIDEMIJA GRIPA: Evo ko je u opasnosti i kako se zaštititi\nEMINA ODSEKLA KOSU, A SVI PRIČAJU O NEČEMU DRUGOM Svi se pitaju šta je Jahovićevoj sa RUKAMA


Berluskoni slavi promociju i najavljuje napad na Seriju A\nIzvor: Sportske.net, 08.Jun.2020, 23:42\nVeliki dan za Moncu.\nItalijanski fudbalski savez danas je potvrdio nekoliko važnih odluka, a jedna od njih jeste i prekid Serije C, te primena trenutne tabele pre prekida sezone.\nKao što je i očekivano, Monca, na čijem je čelu Silvio Berluskoni, plasirala se u Seriju B, kao lider Serije C, sa čak 16 bodova više od prvog pratioca Kararezea.\nGazda Silvio se momentalno oglasio i oduševljeno >> Pročitaj celu vest na sajtu Sportske.net << pozdravio ovaj uspeh svog kluba.\n"Nikada nisam dovodio u pitanje u ovo dostignuće. Bili smo prvi od početka i ostali pre prekida sezone. Sada treba da se pripremimo i napravimo tim koji će biti u vrhu Serije B. Promocija u Seriju A zavisi od mnogo faktora, ali mi znamo kako neke od njih možemo sami da popravimo i primenimo", rekao je Berluskoni.\nVažno je znati da se ovaj grad nalazi u provinciju Monca i Brijanca, koji je veoma važan u Lombardiji i najpoznatiji po trci formule 1. Nalazi se bukvalno na dvadesetak kilometara od Milana, ali kako kaže Berluskoni - to nije i neće biti treći klub u gradu Milanu.\n"To bi za neke druge možda mogao da bude kompliment, ali Monca ipak neće nikada biti treći tim u Milanu. Monca pripada gradu Monci, Brijanci i 900.000 njihovih građana. Grad ima neki svoj, poseban identitet, koji je drugačiji od Milana. Da bi tako nešto mogao da osetiš i razumeš, moraš da budeš totalno zaljubljen u njega", rekao je Berluskoni.\nPrvi čovek kluba kaže da i u Monci primenjuje dobre stare recepte iz Milana.\n"I sa igračima i sa trenerima, radim isto ono što sam i u Milanu. Uvek sam u kontaktu, savetujem ih, podržavam i bodrim, i čestitam uvek na pobedama i dobrim partijama. Nisam izgubio dobre, stare navike", zaključio je Don Silvio.\nSmete da se kladite da će već naredne sezone Don Silvio napraviti tim koji će obezbediti ekspresni plasman u Seriju A?\nAmbiciozni Berluskoni uveo Moncu u Seriju B i ne namerava tu da stane\nIzvor: RTS, 09.Jun.2020, 13:39\nItalijanski fudbalski klub Monca, poznat po tome što ga je pre dve godine kupio Silvio Berluskoni, juče je i zvanično promovisan u drugu italijansku ligu, odnosno Seriju B. . Nekadašnji prvi čovek Milana odmah je naglasio...


NovaEnergija.net » DIGITAL 2021 – Digitalni aktivizam je pravac u kom treba da krenu i korisnici i brendovi DIGITAL 2021 – Digitalni aktivizam je pravac u kom treba da krenu i korisnici i brendovi – NovaEnergija.net\nwritten by Ivana Karanović September 16, 2021\nColor Media Communications osmu godinu zaredom organizuje Regionalnu konferenciju o trendovima u telekomunikacijama i medijima – DIGITAL 2021. Ovogodišnji DIGITAL se realizuje u dva formata, online koji je počeo danas, prvog dana događaja i sutra, uživo u prostoru hotela Metropol u Beogradu, sa početkom od 10.00 časova. Događaj se realizuje uz podršku Ministarstva kulture i informisanja Republike Srbije i sledećih kompanija: Telekom Srbija, Telenor Srbija, SBB, A1, Orion telekom, National Geographic i Vision Partners.\nŠefica odseka za saradnju sa privatnim sektorom u UNICEF-u Srbija Vesnu Savić navela je da digitalne tehnologije imaju uticaj ne samo na kvalitet obrazovanja već na dobrobit šire zajednice.\nGorana Gomirac iz Vikimedije Srbija rekla je da broj poseta Vikipediji na engleskom jeziku iznosi 126 milijardi, dok je broj poseta Vikipediji na srpskom jeziku 704 miliona na godišnjem nivou.\n„THE ZOMBIE BREAKDOWN – Social Distancing without Social Media Distancing“ je naš drugi panel koji je moderirala Jovana Dukić Vasić, Smart Plus Research, a učesnici su Ana Martinoli, Fakultet dramskih umetnosti u Beogradu, Aleksandra Vuković, creative strategist u Nura Agency, Ivan Živković, generalni direktor Pioniri agencije, Goran Jankuloski, menadžment partner u agenciji Žiška i Branislava Antović Aleksić, novinarka, urednica portala Brana’s Divine World i influenserka.\nNa pitanje da li su mladi sa kojima radi, s obzirom na postojeće distanciranje i aktuelnu pandemiju koja vuče svoje mere, postali zombiji, apatični prema svetu oko njih, Ana Martinoli, sa Fakulteta dramskih umetnosti u Beogradu odlučno odgovara da su oni baš suprotno od toga, angažovani i požrtvovani kada se govori o temama koje iz zanimaju.\n“Naš posao se prilično promenio jer smo postali svesni koliko imamo uticaja, više nego ikad. Ali, ne u onom komercijalnom, marketinškom smislu već što zaista možemo da menjamo stvari oko sebe. Ako su došle promene usled situacije iz 2020. mislim da je jedna od ozbiljnijih promena na društvenim mrežama to što su oni koji ih koriste shvatili da su više nego glasni i da je digitalni aktivizam više nego potreban današnjem svetu. Ako nešto mogu da vidim kao ogromnu promenu, jeste ta svesnost svih nas na društvenim mrežama koliko možemo da doprinesemo borbi za neko bolje sutra. Konačno postajemo svesni da nismo u obavezi da objavljujemo samo fotografije lepih mesta, lepih kombinacija, lepog života, već smo u obavezi da se bavimo i nekim drugim temama i naša publika to želi da čuje, želi da vidi i želi da to podrži” – zaključila je Antović.\nAleksandra Vuković, creative strategist u Nura Agency ističe da uloga osvešćivanja mora strateški da uđe u planove i kampanje brendova.\nIvan Živković, generalni direktor Pioniri je istakao da su brendovi tokom 2020. godine trebalo da izgledaju kao javni servisi, da daju i bitne informacije a da se ne bave samo prodajom. Brendovi koji su se povukli i isključili su sad već i dokazano istraživanjem, pogrešili jer su time narušili svoj imidž kod publike koja ih prati.\nGoran Jankuloski, menadžment partner, Žiška je istakao da moramo da pronađemo prave načine komunikacije, da bi ona dostigla željenu publiku.\n“Videćete ogromnu razliku za šta su advocirale kampanje prošle godine i šta će advocirati ove jeseni. Ove jeseni će morati biti dosta konkretnije, da ne bude ono što znamo i što smo već videli prošli put. Evoluiranje nije vezano samo za medije već i za psihološku evoluciju ljudi sa kojima pričamo” – objasnio Jankuloski.\n„PODCAST BREAKTHROUGH – Koga slušamo a koga ipak volimo da gledamo?“ je naš treći i poslednji panel za danas i njega je moderirao Goran Vojteški, suosnivač Podkast.rs a učestovali su Ivan Minić, pojačalo.rs, Vladimir Stanković, Biznis priče, Vladimir Radinović, suosnivač Podkast.rs, Marko Vidojković, podcast „Dobar, loš zao“ i Sandra Zekić, Bukvalno podkast.\nAutor i voditelj podkasta Pojačalo Ivan Minić rekao je da podkast treba da pokrene onaj ko je spreman da se tome posveti na duže vreme, šest meseci do godinu dana, da napravi plan unapred i da se posveti realizaciji tog plana.\n“Trudimo se da čitava ta monetizacija podkastinga u Srbiji već jednom dogodi i da autori podkasta mogu da žive i zarađuju od ovog formata. Ono što velika istraživanja BBC-ja i Spotify pokazuju jeste da je publika u podkastima veoma zahvalna za reklamiranje u podkastima u smislu da čak 70% slušalaca podkasta će preferirati brend koji čuje u podkastu u odnosu na konkurenciju” – naveo je Radinović.\nDIGITAL 2021 – Digitalni aktivizam je pravac u kom treba da krenu i korisnici i brendovi was last modified: September 20th, 2021 by Ivana Karanović\nMile Cvik: Mobilna aplikacija iz Srbije uvela...


UN, OEBS povodom pandemije pozivaju vlade da štite slobodu informisanja i rad novinara - Dijalog.net\nNaslovna Politika UN, OEBS povodom pandemije pozivaju vlade da štite slobodu informisanja i rad novinara\nŽeneva, 19. mart 2020. – Povodom sve većih poremećaja izazvanih pandemijom novog korona virusa, zvaničnici koji slobodu izražavanja i slobodu medija prate za Ujedinjene nacije, Međuameričku komisiju za ljudska prava (IACHR) i predstavnik za slobodu medija Organizacije za evropsku bezbednost i saradnju (OEBS) objavili su zajedničku izjavu.\nOni uvažavaju opštu zabrinutost zbog pandemije, poručuju da razumeju i podržavaju napore stručnjaka za javno zdravstvo i država za zaštitu zdravlja i ljudskog života.\nZdravlje ljudi “zavisi i od pristupa tačnim informacijama o prirodi pretnji i sredstvima za zaštitu” ističu Dejvid Kaie, specijalni izvestilac UN za promociju i zaštitu prava na slobodu mišljenja i izražavanja, Harlem Dezir, predstavnik OEBS-a za slobodu medija, i Edison Lanca, specijalni izvestilac IACHR za slobodu izražavanja.\nPravo na slobodu izražavanja, kaže se dalje u zajedničkoj izjavi poslatoj iz Ženeve, Vašingtona i Beča, “obuhvata pravo na traženje, primanje i prenošenje informacija i ideja svih vrsta, bez obzira na granice, putem bilo kojih medija, a odnosi se na sve i svuda, i može biti podložno samo uskim ograničenjima“.\nS tim u vezi, oni ističu da je “od suštinskog značaja da vlade daju istinite informacije o prirodi pretnje koju predstavlja koronavirus“, i to svima i u svim dostupnim formatima, “s posebnim fokusom na obezbeđivanje pristupa informacijama onima sa ograničenim pristupom internetu” i onima kojima invaliditet to otežava.\nDrugo, oni podvlače da je “pristup internetu presudan u vremenu krize“.\nZato je “od suštinskog značaja da se vlade uzdrže od blokiranja pristupa internetu“, a “naročito u vanrednim situacijama, kada je pristup informacijama od presudnog značaja, široka ograničenja pristupa Internetu ne mogu se opravdati interesima javnog reda ili nacionalne bezbednosti“.\n“Novinarstvo ima ključnu ulogu u vreme vanredne situacije u javnom zdravstvu, posebno kada je cilj informisanje javnosti o kritičnim informacijama i praćenje vladinih akcija“, piše u tekstu.\nTri eksperta zato “pozivaju sve vlade da snažno sprovode svoje zakone o slobodi informisanja kako bi osigurale da svi pojedinci, a posebno novinari, imaju pristup informacijama“.\nČetvrto, piše u zajedničkoj izjavi, “delimo zabrinutost da bi lažne informacije o pandemiji mogle dovesti do zdravstvenih problema, panike i poremećaja“.\nZato je “od suštinskog značaja da se vlade i internet kompanije u prvom redu s dezinformacijama bore tako što će pružati pouzdane informacije“.\nPribegavanje drugim merama, piše dalje, “kao što su povlačenje vesti i cenzura, mogu rezultirati ograničavanjem pristupa važnim informacijama za javno zdravlje“, te bi se takve mere mogle preduzeti “samo ako ispunjavaju standarde nužnosti i proporcionalnosti“.\n“Svaki pokušaj kriminalizacije prenošenja informacija koje se odnose na pandemiju, može stvoriti nepoverenje u institucionalne informacije, odložiti pristup pouzdanim informacijama i obeshrabriti slobodu izražavanja“, upozoravaju eksperti.\nOni, kao peto, navode da svesni sve veće upotrebe nadzorne tehnologije radi praćenja širenja korona virusa, traže da, iako potrebni, “presudno je da takvi alati budu ograničeni” i da se pritom “strogo štite prava pojedinca na privatnost, nediskriminaciju, zaštitu novinarskih izvori i druge slobode“.\n“Države takođe moraju da zaštite lične podatke pacijenata“, te “snažno pozivamo da se svaka upotreba takve tehnologije pridržava najstrože zaštite i da bude dostupna samo u skladu s domaćim zakonom koji je dosledan međunarodnim standardima o ljudskim pravima“, piše na kraju zajedničke izjavef eksperata i zvaničnika UN, OEBS i IACHR za slobodu izražavanja.\nPrethodno Evropska komisija formira strateške rezerve medicinske opreme\nSledeće Mijatović: Obratiti pažnju da stroge mere budu usmerene samo na javno zdravlje\nTop Tags lokalna samouprava Vlada Republike Srbije mladi evropske integracije Evropska komisija Srbija i Evropska unija Evropska unija vladavina prava OCD konkurs Pravosuđe Civilno društvo Društvo istraživanje mediji


10 stvari koje je predvideo Slobodan Milošević!\nSve je Sloba bio u pravu, ali sve. I sad se dešđava završnica, ovaj režim je možda malo naivan i poverovao je u DOSovske petotoktobarske kadrove koji vode razne službe, vojnne p, policijske , i razne agencije! I sad igraju mešovitu igru, čas napadaju , čas kukaju, čas podmeću,... a ovaj režim ne shvata suštinu opasne igere koju igraju protiv njih. Zato treba reakrtivirati sve oficire i policijski kadar koji je smenjen 2000 godine, koji su nasilno penzionisani, koji su proterani,... i zato idanas ima dosta DOSmanlijsko žutog kadsra koji su vrlo perfidni. Vratite čestite biorce za Otadžbinu u službe da se odbranimo od perfidnih žutih karttelaša i stranaca. Biće kasno kad odigraju ključne igre u sadejstvu sa strancima,....?\nMilošević je bio u pravu i ovdašnja vlast treba da bude obazriva. Evo sad se najednom zabrinuo Rasim Ljajić i traži da se ukinu upravni Okruzi,.... da li to znači da se otvore vrata za nekakve jednonacionalne zajednice opština ili regione, u pojedinim rubnim delovima države?\nBroj 5. mafija vlada u Crnoj Gori. Mi smo malo nedosledni, pa milovci su prvi priznali nekavku tvorevinu "šiptariju", i mi sa njima dovbro. Što ej još gore oni imaju nekav udeo u imovini u Beogradu koja je po razdvajanju postala vlasništvo republika, ali su ioni zadržali nekakve incstitucije i imovinu preko SMATSA, Sindikata Srbije i C.Gore, AMSJ, i drugiih bitnih institucija, gde imaju svoje članove odboras, uzimaju lovu! Raskrstimo većjednom sa tim jajarima i secikesama.Em nam napadaju Srbe u Crnoj Gori, em na zabijaju nož u leđa , i sad još hoće da i dalje muzu.


EXPRES VESTI - Tajna skrivenog izveštaja: Saudijci umešani u napade 11. septembra?\nTajna skrivenog izveštaja: Saudijci umešani u napade 11. septembra?\tRTS\t13 | 05 | 2016\tPitanje objavljivanja tajnih 28 stranica izveštaja Kongresa SAD o napadu 11. septembra, stvorilo je ozbiljan razdor među bivšim članovima državne komisije koja je istraživala terorističke napade u Njujorku i Vašingtonu 2001. godine, piše "Gardijan". Delovi izveštaja koji govore o umešanosti zvaničnika Saudijske Arabije u pomaganje otmičarima aviona, izbačeni su ili bitno umanjeni, ističe se u tekstu londonskog lista.\nČlan komisije iz redova republikanaca Džon F. Leman, koji se sukobio sa šefovima tog državnog tela, rekao je da veruje da postoje jasni dokazi da su službenici saudijske vlade bili deo terorističke mreže koja je pomogla otmičarima. Poručuje da Obamina administracija treba da skine oznaku tajnosti sa izveštaja Kongresa o vezama Saudijske Arabije sa napadima 11. septembra.\nKomentari investicionog bankara iz Njujorka koji je služio u administraciji Ronalda Regana, pokazuju prvi ozbiljni javni razdor među desetoricom članova komisije od 2004. kada je izveštaj objavljen. Taj dokument uglavnom je protumačen kao oslobađanje Saudijske Arabije od krivice za napade, odakle potiče 15 od ukupno 19 otmičara, napominje se u tekstuGardijana.\n"Postoje dokazi da su Saudijci značajno pomogli otmičarima aviona, a neki od njih su radili za saudijsku vladu", rekao je Leman u intervuju, sugerišući da je komisija možda pogrešila, jer nije to jasno navela u izveštaju.\nKako navodi Gardijan, prošlog meseca predsedavajući komisije i njegov zamenik izdali su saopštenje u kome apeluju na Obaminu administraciju da budu oprezni u vezi sa objavljivanjem tih 28 stranica o Saudijcima, jer, kako su istakli, sadrže sirov, neproveren materijal koji bi mogao da okleveće nevine ljude".\nNekadašnji predsedavajući komisije republikanski guverner iz Nju Džersija Tom Kin i njegov potpredsednik Li Hamilton, guverner iz Indijane, pohvalili su Saudijsku Arabiju kao saveznika SAD u borbi protiv terorizma. Istakli su da je komisija identifikovala samo jednog saudijskog zvaničnika, bivšeg diplomatu u konzulatu u Los Anđelesu, kao umešanog u istragu o napadu 11. spetembra.\nFahad el Tumairi koji je proteran iz SAD ali protiv koje nikada nije podignuta optužnica, bio je osumnjičen da je pomagao dvojici otmičara koji su živeli u San Dijegu godinu dana pre napada.\nTom Kin i Li Hamilton (arhivska fotografija)\nKomentarišući saopštenje Kina i Hamiltona, Leman je rekao da je komisija znala o barem pet saudijskih zvaničnika koji su sumnjičeni za podržavanje terorističke mreže koja je sprovela napade u Njujorku i Vašingtonu.\n"Možda protiv njih nije podignuta optužnica, ali su svakako bili upleteni. Postoji mnogo posrednih dokaza", rekao je Leman.\nLeman je naglasio da ne veruje da saudijska kraljevska porodica ili visoki državni zvaničnici nisu umešani u napade 11. septembra. Dodao je da se seća da je fokus istrage bio na zaposlenima u Ministarstvu za islamske poslove koji su je pomogli Tumairiju da dobije posao u konzulatu i koji su sumnjičeni za veze sa ekstremistima.\nLemana su podržali još neki članovi komisije, međutim nijedan od njih nije otvoreno optužio Saudijce. Bivši kongresmen Tim Remer rekao je da treba prekinuti spekulacije o tih spornih 28. strana izveštaja i ponovo pokrenuti istragu o navodima iz tog dokumenta.\n"Kada je reč o Saudijcima, još nismo razotkrili šta se desilo 11. septembra 2001", dodao je Remer.\nJoš jedan član komisije koji je hteo da ostane anoniman, smatra da treba objaviti spornih 28. stranica izveštaja po cenu da naruše nasleđe komisije. Smatra da je komisija bila preblaga po pitanju umešanosti saudijskih zvaničnika u napade, dodajući da on nije jedini koji tako misli.\nPrema njegovim rečima, obnovljena debata o izveštaju mogla bi da osvetli nepoznato poglavlje o istoriji komisije koja se bavila napadima 11. septembra. Iza zatvorenih vrata članovi komisije oštro su protestovali zbog načina na koji je materijal predstavljen javnosti.\nNapominje da su dokazi o ulozi nižih saudijskih zvaničnika, čiji je zadatak bio da pruže pomoć otmičarima pošto stignu u SAD, uglavnom zanemareni.\nPloča sa fotografijama poginulih u napadima 11. septembra\nU tekstu Gardijana se ističe da su članovi komisije koji su podržali navode o ulozi saudijskih zvaničnika trpeli snažne pritiske. Izvršni direktor komisije, istoričar Filip Zelikov otpustio je jednog člana koji je protestovao zbog umanjivanja uloge Saudijaca u pomaganju teroristima. Zelikov je po objavljivanju izveštaja postao član adminstracije Džordža Buša.\nČlanovi komisije tvrde da su jedne noći pred kraj istrage saznali da su iz dokumenta izbačeni ili umanjeni neki od ključnih dokaza o umešanosti saudijskih zvaničnika u napade. Protesti članova komsije su odbačeni. Gardijan piše da je administracija Baraka Obama prošlog meseca bila blizu odluke da se objavi spornih 28. strana izveštaja, koji se drže pod ključem ispod Kapitola još od 2002. godine.\nMeđutim, šef CIA Džon Brenan usprotivio se toj odluci ističući da tih 28. stranica sadrže "neprecizan materijal koji bi mogao da dovede do netačnih optužbi Sadijske Arabije za napade 11. septembra".\nZelikov je za En-Bi-Si njuz rekao da ti novi dokumenti ne pružaju nikakva nova saznanja o napadima koja već nisu uvrštena u izveštaj.\nSa druge strane, Leman i drugi članovi komisije smatraju da još nema odgovora o bitnim pitanjima koji se tiču umešnosti saudijskih zvaničnika. Leman poručuje da je duboko uznemiren dokazima prikupljenim o pomoći teroristima koju su pružili ljudi iz saudijskog konzulata u Los Anđelesu.\n« Britanski lovci presreli ruske avione\tNapad na severu Iraka, najmanje 12 mrtvih »


Objavljen Pravilnik o dodatnoj obrazovnoj, zdravstvenoj i socijalnoj podršci detetu, učeniku i odraslom - Mreža podrške inkluzivnom obrazovanju\nObjavljen Pravilnik o dodatnoj obrazovnoj, zdravstvenoj i socijalnoj podršci detetu, učeniku i odraslom\nU Službenom glasniku Republike Srbije br. 80/2018 objavljen je novi Pravilnik o dodatnoj obrazovnoj, zdravstvenoj i socijalnoj podršci detetu, učeniku i odraslom. Ovim pravilnikom uređuju se bliži uslovi za procenu potreba za pružanjem dodatne obrazovne, zdravstvene i socijalne podrške detetu, učeniku i odraslom, kao i sastav i način rada interresorne komisije.\nProcena se zasniva se na celovitom i individualizovanom pristupu detetu, učeniku i odraslom, sa ciljem da se pružanjem dodatne podrške omogući uključivanje u obrazovanje, odnosno, puna i efektivna društvena uključenost kroz ostvarivanje prava i korišćenje usluga i resursa.\nPravilnik definiše šta je dodatna podrška, principe rada Komisije, mere dodatne podrške koje se realizuju na osnovu mišljenja Komisije, kao i mere koje Komisija preporučuje, način obrazovanja i sastav Komisije, postupak procene i način njegovog pokretanja, mišljenje Komisije, praćenje ostvarivanja dodatne podrške, prikupljanje i obradu podataka, kao i izveštavanje Komisije.\nPravilnik možete preuzeti ovde\nObrasce možete preuzeti ovde\n© 2022 Mreža podrške inkluzivnom obrazovanju


Tajanstvena deveta planeta možda „pomera“ Sunčev sistem!\n„S obzirom na to da je deveta planeta toliko velika, a njena orbita nagnuta u odnosu na ostale planete, Sunčev sistem jednostavno mora lagano da se krivi van orbite“, izjavila je vodeća autorka istraživanja sa Kalifornijskog tehnološkog instituta Elizabet Bejli. Sve planete u našem Sunčevom sistemu (ne računajući hipotetičku devetu planetu) okreću se oko Sunca u istoj ravni, ali se ova ravan razlikuje za šest stepeni u odnosu na Sunce koje je nagnuto iz Zemljine perspektive. Pretpostavlja se da je deveta planeta deset puta veća od Zemlje i da obilazi oko Sunca na udaljenosti 20 puta većoj od Neptunove i sa još ekstremnijim nagibnim uglom, koji se razlikuje za 30 stepeni u odnosu na ostale planete. Ovi faktori mogli bi da objasne nagib Sunčevog sistema, jer ekstremna orbita devete planete uzrokuje „multimilijardugodišnje kolebanje sistema“\n— Corey S. Powell (@coreyspowell) 19. октобар 2016.\n„Matematički rečeno, s obzirom na pretpostavljenu veličinu i udaljenost devete planete, nagib od šest stepeni se savršeno uklapa“, izjavio je u saopštenju Majk Braun, profesor Planetarne astronomije na Institutu koji je učestvovao u istraživanju. Nalazi će ovog meseca biti objavljeni u astrofizičkom časopisu. Planeta o kojoj je prvi put teoretisano 2014. ne može da dobije zvanično ime dok joj se ne potvrdi postojanje. To bi moglo da potraje, jer se procenjuje da joj je potrebno oko 15 hiljada godina da obiđe oko Sunca, što znači da će astronomi morati pažljivo da posmatraju veliki deo svemira da bi je pronašli.


Amerika je trebalo da podrži Rusiju, a ne da širi NATO - 21.12.2016, Sputnik Srbija\nAmerika je trebalo da podrži Rusiju, a ne da širi NATO\nVašington je trebalo da podrži potez Rusije i da uspostavi veze sa Evropom nakon pada komunizma, umesto što se fokusirao na proširenje NATO-a, smatra Ivan... 21.12.2016, Sputnik Srbija\n21:11 21.12.2016 (Osveženo: 21:32 09.03.2017)\n© AFP 2021 / Savo PRELEVIC Donald Tramp i Vladimir Putin\nVašington je trebalo da podrži potez Rusije i da uspostavi veze sa Evropom nakon pada komunizma, umesto što se fokusirao na proširenje NATO-a, smatra Ivan Eland, viši saradnik i direktor Centra za mir i slobodu na Nezavisnom institutu.\nKlintonova: Sajber napadi na demokrate – napadi na SAD\n16 Decembar 2016, 21:51\nU intervjuu za Sputnjik direktor Centra za mir i slobodu na Nezavisnom institutu pozvao je Vašington da pozdravi želju Rusije da se približi Evropi, umesto što se fokusira na proširenje NATO-a.\nIntervju je objavljen nakon što je republikanski kandidat za šefa štaba Bele kuće Rins Pribas izjavio da će novoizabrani američki predsednik Donald Tramp prihvatiti kao činjenicu da se Rusija mešala u predsedničke izbore u SAD ako obaveštajne službe dođu do zajedničkog zaključka o ovom pitanju.\nProšle nedelje je nekoliko medijskih izvora saopštilo da su CIA i FBI navodno zaključili da su se ruski hakeri mešali u ovogodišnje izbore da bi pomogli da Donald Tramp pobedi na izborima.\nOdlazeći predsednik SAD Barak Obama rekao je na svojoj poslednjoj konferenciji za medije da su sajber-napade najverovatnije inicirali „najviši nivoi ruske vlade“.\nMeđutim, Eland smatra da bi stav Vašingtona o ovom pitanju većina sveta mogla da posmatra kao licemeran, jer se Sjedinjene Države često mešaju u izborne procese drugih zemalja.\nWith the world as it is & levels of security seemingly decreasing almost everywhere it is even more important for #Russia & #USA to align. pic.twitter.com/os2OuFuQcL\n— Russian Platform (@RussiaConnects) December 19, 2016\nU svom članku za Si-En-En Eland je ukazao na to da Rusija ima mnogo razloga da se oseća nesigurno u vezi sa svojim granicama zbog američkog zveckanja oružjem. Osim toga, on dodaje da Sjedinjenim Američkim Državama treba pomoć Rusije u borbi protiv islamskog terorizma.\nGovoreći za Sputnjik Eland je ponovio da bi Moskva i Vašington trebalo da ojačaju bilateralnu saradnju.\nSajber pretnja: Potcenjuje li Amerika samu sebe\n20 Decembar 2016, 12:15\n„U slučaju Rusije i SAD, i jedna i druga imaju nuklearno oružje, a Rusija ostaje jedina zemlja koja može da zbriše SAD sa mape upotrebom nuklearnog oružja i obrnuto. Dakle, mislim da obema zemljama trebaju dobri odnosi i razvijanje saradnje u borbi protiv radikalnog islamskog terorizma“, dodaje on.\nEland smatra da su SAD vodile pogrešnu politiku nakon Hladnog rata, jer nisu „prihvatile Rusiju u zajednici naroda“.\n„Mislim da nismo imali dobar prilaz nakon Hladnog rata i da je trebalo da pozdravimo Rusiju u evropskoj sferi, umesto što smo proširivali NATO“, ističe on pozivajući se na Trampov poziv na bolje odnose sa Moskvom.\nNATO od 2014. povećava svoje vojno prisustvo u Evropi, a posebno u istočnoevropskim zemljama koje se graniče sa Rusijom, koristeći kao izgovor navodno mešanje Moskve u ukrajinski sukob.\nMoskva je u više navrata demantovala tvrdnje i upozorila NATO da je nagomilavanje vojske na ruskim granicama provokativno i ugrožava postojeću stratešku ravnotežu moći.


BiH: Dodatna pomoć EU za upravljanje migrantskim tokovima\nBy Mladen Dragojlovic / Објављено на: June 5, 2020\nEvropska komisija je usvojila paket pomoći u iznosu od 20 miliona evra kako bi se Bosni i Hercegovini pružila podrška u upravljanju migracionim tokovima. Time je ukupan iznos pretpristupne pomoći EU-a u ovoj oblasti dostigao 50,2 miliona evra, pored već osigurane humanitarne pomoći EU-a u iznosu od 10,3 miliona evra.\nKako je rečeno iz EU Delegacije u BiH, kroz podršku EU obezbeđuje se smeštaj i hrana izbeglicama, tražiteljima azila i migrantima, unapređuju standardi zaštite i životni uslovi, kao i pristup socijalnim i zdravstvenim uslugama, uključujući obrazovanje dece. Sredstva EU-a takođe će unaprediti kapacitet bh. vlasti za identifikaciju izbeglica, tražitelja azila i migranata, njihovu registraciju i upućivanje na usluge, te za graničnu kontrolu i nadzor.\nU okviru humanitarnog i operativnog odgovora na COVID-19, kroz svoja finansijska sredstva EU nastavlja pružati podršku nedavno uspostavljenom hitnom privremenom objektu na lokaciji Lipa te osiguranje smeštaja, hrane, higijenskih potrepština, medicinske nege i osnovnih usluga za do 1.000 osoba izvan smeštajnih centara na području Unsko-sanskog kantona.\n“EU očekuje da domaće vlasti u potpunosti iskoriste sredstva EU-a obezbeđujući efikasnu koordinaciju u upravljanju migracijama i azilom, posebno kroz preuzimanje upravljanja privremenim prihvatnim centrima finansiranim sredstvima EU-a i pronalaženje drugih odgovarajućih javnih objekata. Preduslovi za kontinuiranu podršku EU-a Bosni i Hercegovini u ovoj oblasti jesu poštivanje domaćih propisa i međunarodnih obaveza u postupanju sa izbeglicama i migrantima, posebno maloletnicima, pored bezbednog i nesmetanog rada humanitarnih partnera,” navodi EU Delegacija.\nOvom posebnom merom u iznosu od 20 miliona evra, ukupna podrška za BiH u upravljanju migracijama od 2018. godine do danas iznosi 50,2 miliona evra, dok je iznos humanitarne pomoći 10,3 miliona evra. Nadalje, EU pomaže Bosni i Hercegovini u oblasti azila, migracija i upravljanja granicama sa 24,6 miliona evra od 2007. godine. Također, od januara 2016. godine, Bosna i Hercegovina je korisnica regionalnog programa „Podrška upravljanju migracijama u kontekstu zaštite osetljivih kategorija“, u vrednosti od 14,5 miliona evra za celi Zapadni Balkan i Tursku. Pored toga, u okviru Instrumenta koji doprinosi stabilnosti i miru (IcSP) Službe za instrumente spoljne politike Evropske komisije (FPI), Bosna i Hercegovina će biti među glavnim korisnicima regionalnog programa, zajedno sa Srbijom, vrednosti od 8 miliona evra, s ciljem rešavanja COVID-19 izazova među migrantima i tražiteljima azila. EU je također angažovala stručnjaka za pomoć vlastima u Bosni i Hercegovini na koordinaciji upravljanja migracijama.


Srbija nije pominjana u debati o nameštanju mečeva – Nadlanu.com\nSrbija nije pominjana u debati o nameštanju mečeva\nObjavljeno 21. sep 2012. / 14:27:14\nBEOGRAD, 21. septembra 2012. (Beta) - Poslanica u Evropskom parlamentu Emin Bozkurt navela je u pismu predsedniku Fudbalskog saveza Srbije Tomislavu Karadžiću da tokom saslušanja o njenom izveštaju o nameštanju utakmica i prevara o sportu nije pominjala FSS i Srbiju.\n"Tokom saslušanja u vezi sa izveštajem nije bilo posebnog pominjanja ni Srbije, ni FSS. Saslušanje se fokusiralo na diskusiju o tome koliko je nameštanje utakmica u Evropi rasprostranjeno i kako pronaći pravi pristup da se nameštanje utakmica zaustavi, kao i korupcija u sportu na evropskom nivou", navodi se u pismu Bozkurtove koje je u petak objavljeno na sajtu FSS.\nU samom tekstu izveštaja, koji je 17. septembra objavio briselski portal Euractiv.com, medju 23 zemlje u kojima navodno postoji nameštanje utakmica, pominje se i Srbija. U tom izveštaju pominje se 19 članica EU i četiri zemlje kandidata za članstvo u Uniji.\n"Sam izveštaj je imao za cilj da stvori svest kod političkih faktora da bi se navela potreba za evropskim zakonodavstvom i pristupom. Informacije u izveštaju su iz raznih izvora i studija", dodaje se u pismu poslanice u Evropskom parlamentu FSS-u.\nOna je navela da je tokom saslušanja Specijalne komisije o organizovanom kriminalu, korupciji i pranju novca Evropskog parlamenta "izrazila svoju duboku zabrinutost po pitanju situacije integriteta sporta" i da je "pozvala glavne deoničare za evropski pristup u zaustavljanju nameštanja utakmica i korupcije u sportu".\nPovodom izveštaja Bozkurtove, zamenik ministra sporta Srbije Dragan Atanasov ranije je rekao agenciji Beta da će država nastaviti da se bori protiv korupcije i da će saradjivati sa policijom po tom pitanju.


Ružnić : Od SDA očekujemo da prestane bacati klipove u točak razvoja USK\nPremijer Unsko-sanskog kantona Mustafa Ružnić i gradonačelnik Bihaća Šuhret Fazlić, boravili su prošle sedmice u Ankari, gdje su razgovarali s potencijalnim turskim investitorima o višemilionskim ulaganjima u projekt izgradnje aerodroma u Bihaću, kao i termalne rivijere “Gata”.\n- Imali smo uspješne razgovore s turskim investitorima, ali u ovom trenutku ne mogu iznositi detalje sa sastanka. Prije svega, zbog toga jer je neophodno da se u finalne dogovore uključi i Federacija BiH i da preciziramo sva prava i obaveze uz određene garancije koje bi proizašle iz eventualnog partnerstva s turskim ulagačima. Ono u što smo se mi mogli uvjeriti tokom posjete Ankari jeste to da zainteresirani investitori imaju sredstva, znanje i želju za ulaganjem u projekte koji imaju potencijal za brzi rast, a što projekti poput gradnje aerodroma u Bihaću i termalne rivijere u Gati sigurno jesu i o čemu smo ranije s ovim investitorima već potpisali Memorandum o saradnji i razumijevanju za koji vjerujem da će brzo prerasti u konkretne ugovore o saradnji - kazao je Ružnić.\nTakođer, ističe da je istovremeno skeptičan kako će se situacija u vezi s ovim investicijama dalje razvijati. Naročito zbog toga, jer su su iz SDA u USK-a već pokušali “minirati” i opstruirati dosadašnje napore Vlade USK-a na svim pokušajima da se u Krajini otvore vrata stranim ulagačima.\n- U vremenu kada ne samo USK-a nego i čitava BiH vapi za ulaganjima na koje se strani investitori zbog političke situacije i ukupnog poslovnog ambijenta opterećenog raznim barijerama teško odlučuju, mi uspijemo zainteresirati potencijalne partnere da investiraju u ovaj kraj, ali nažalost ovdašnji zvaničnici SDA ulažu još veće napore da ih spriječe i odvrate od toga. Već smo imali situaciju da je Jasmin Musić, šef Kluba SDA u Skupštini USK-a nakon nedavne posjete turskih investitora Bihaću bez ikakvih dokaza i argumenata pokušao kriminilizirati članove delegacije tih biznismena plasirajući u medije neistine o njima. Nevjerovatno je da samo zbog toga što iza ovih projekata stoji Vlada USK-a, SDA pokušava da ocrni sve one koji bi ih realizirali . Jasno je da SDA USK-a nastojanjima da spriječi dolazak investitora koji smo mi inicirali, šteti općem interesu kantona i svih građana što je poražavajuće, jer u ovoj situaciji opći interes mora biti ispred prizmenih namjera i ciljeva SDA da svoje političko djelovanje svedu na neutemeljeno kritiziranje i pokušaj opstrukcija svega onoga što radi ova Vlada i što donosi konkretne rezultate - dodao je Ružnić.\n-Pozivam vrh SDA u Sarajevu da iskaže punu podršku dolasku investitora na područje USK-a i da prestane s opstrukcijama koje bi mogle ugroziti ulaganja. Očekujem da će SDA podržati sve naše dosadašnje napore na realizaciji dogovora u vezi investiranja u ove projekte i da će shvatiti da u ovoj priči nema mjesta njihovim animozitetima prema drugim strankama ili prema onome što radi vlast čiji oni nisu dio. Jer, interes i USK-a i građana moraju biti iznad toga – zaključio je Ružnić.


Navijač sa košarkaškom loptom na glavi oduševio, poseta razočarala /VIDEO/\nKošarkaši Srbije pobedili su Portoriko sa 87:81 na startu kvalifikacija za Olimpijske igre, a jedan navijač je od košarkaške lopte napravio kapu i na njoj napisao Valjevo - ime rodnog grada Miloša Teodosića.\nTime je oduševio Kombank Arenu, u kojoj se podbacilo sa posetom, hala je bila poluprazna, "orlovi" zaslužuju više.\nOVAKO JE ZRENJANIN DOČEKAO "ORLOVE" Pogledajte kako grmi "Kristalna dvorana" zbog miljenika nacije /VIDEO/\nKošarkaši Srbije u Zrenjaninu igraju protiv Finske, koja predstavlja prvu ozbiljnu prepreku nakon završenih bazičnih priprema.\nPismo Mirotića pre odlaska u Čikago: Došao sam u čudan grad koji je postao moj dom\nNikola Mirotić novi je košarkaš Čikago Bulsa, ali je, pre nego što je otišao sa evropskog kontinenta, napisao oproštaj pismo Real Madridu u kojem se zahvalio mnogima i rekao da će mu glavni grad Španije uvek biti dom.\nTEO KAO VALTER Kinezi oduševljeni majstorom košarke\nMiloš Teodosić oduševljava širom planete. Gde god da se pojavi, tu su njegovi verni navijači, u dresovima Srbije sa brojem četiri. Tako je bilo i u Kini, gde Teo stiče slavu slavnog glumca Velimira Bate Živojinovića, koji je sve Kineze bio zaludeo svojom ulogom Valtera u filmu "Valter brani Sarajevo".\nKošarkaš Angole preti Srbiji: Sve je moguće, u Beograd idemo da pobeđujemo\nPolako se bliži 4. jul kada počinju kvalifikacije košarkaša za Olimpijske igre u Riju.\nTomašević: Srbija želi organizaciju dve grupe i završnicu Svetskog prvenstva\nDelegacija Košarkaškog saveza Srbije (KSS) boravila je u Ženevi gde su održani sastanci povodom otvaranja procesa podnošenja kandidatura za organizaciju Svetskog prvenstva 2023. Srpsku delegaciju činili su generalni sekretar KSS Dejan Tomašević, potpredsednik za marketing i finansije KSS Andrija Kleut i asistent predsednika i generalnog sekretara Magdalena Kokić.\nPRED OKUPLJANJE KOŠARKAŠA Nemanja Nedović za Blicsport: Sale, računaj na mene\nEksplozivni bek poručio selektoru Aleksandru Đorđeviću da je spreman za reprezentativne akcije u mečevima kvalifikacija za Mundobasket 2019. godine u Kini.\nTREĆA POBEDA Studenti bolji od Kine za ohrabrenje pred Univerzijadu\nUniverzitetska košarkaška reprezentacija Srbije uspešno je završila turnir u Kini, pošto je domaću selekciju pobedila sa 93:87 u sklopu priprema za Univerzijadu koja se od 19. do 30. avgusta održava u Kineskom Tajpeju.\nNA TITU I DANAS ZARAĐUJEMO jeste da svake godine otplaćujemo i po 200 miliona evra kredita, ali Brozov kadilak iznajmljujemo za 1.350 evra po satu


Tužba protiv Gugla ipak bez podrške demokrata - Američki izbori\nPitanje dominantnog položaja Gugla na tržištu je pre skoro deset godina otvorila Federalna trgovinska komisija SAD. Zadatak je oživljen istragom državnih tužilaca 48 država i Departmana pravde započetom prošle godine. Sa početnom podrškom obe stranke, antitrustovska tužba Departmana pravde trebalo je da predstavlja zajedničku inicijativu. Ipak, potpis demokrata će izgleda izostati.\nU septembru 2019. godine, državni tužioci iz preko 40 država objavili su rešenost o otvaranju istraga o ponašanju tehnoloških giganata i njihovoj tržišnoj moći, u tom trenutku stavljajući akcenat na Gugl i Fejsbuk. Tom prilikom, Ken Pakston, republikanski državni tužilac Teksasa, države viđene kao predvodnice istrage, naveo je da su videli dokaze da je „poslovna praksa Gugla možda podrivala izbor potrošača, kočila inovaciju, narušavala privatnost korisnika i davala Guglu kontrolu nad tokom i širenjem onlajn informacija“, prenosi Njujork tajms.\nTužba je viđena kao sledeći korak nakon istrage o ponašanju četiri giganta – Gugla, Fejsbuka, Amazona i Epla. Proces su paralelno otvorili Departman pravde i Federalna trgovinska komisija, dok je pre dve sedmice i Predstavnički dom dao svoj doprinos temi. Naime, izveštaj demokratskih članova Pododbora pravosuđa za antitrust u Predstavničkom domu naglasio da ponašanje velikih korporacija štetno utiče na inovaciju i tržišnu konkurenciju. Isto tako, izveštaj predlaže promene u zakonodavnom okviru kojima bi se otežale akvizicije i olakšalo sprovođenje zakona. Uprkos usaglašenosti obe stranke o pretnji velikih kompanija po slobodno tržište, republikanski članovi Kongresa išli su u drugom smeru kada se radi o rešenju problema. Ken Bak predložio je jačanje uloge regulatornih agencija i vladinih odeljenja i njihovih mogućnosti prema već postojećim zakonima, navodi Vox.\nPolitiko prenosi da su pregovori između Departmana pravde i državnih tužilaca održani krajem septembra, a očekivalo se da će dugo iščekivana tužba protiv Gugla obuhvatiti dva aspekta – sistem pretrage i model oglašavanja. Njujork tajms navodi da Gugl kontroliše 90 procenata internet pretraga na globalnom nivou, kao i da dobija trećinu svakog dolara potrošenog na onlajn oglašavanje. U tužbi će se navesti navodno stavljanje suparnika poput Binga u nepovoljniji položaj uskraćivanjem informacija o preferencijama korisnika. Isto tako, biće spomenuta i navodna kontrola prostora za oglašavanje pri pretrazi korisnika putem Gugla. Gugl poriče ovakvo ponašanje, navodeći mogućnost korisnika da pristupe drugim izvorima informacija poput Tvitera i Amazona, kao i postojanje visoke konkurencije u oblasti oglašavanja, piše Rojters.\nPrema navodima Politika, Departman pravde će verovatno podneti tužbu sledeće sedmice. Međutim, iako je do sada viđena kao zajednički napor republikanaca i demokrata protiv prevelikog uticaja velikih kompanija na američku ekonomiju i lošeg ponašanja prema suparnicima, demokratski državni tužioci je ipak neće potpisati. Oni navode da nisu saglasni sa užim pristupom Departmana pravde i da bi im odvojena tužba dala više prostora u pregovorima. Trampova administracija je želela ujedinjenu borbu protiv giganta, navodeći da bi manje verovatno bila okarakterisana kao političko mešanje u tužbu.


ParisVegasClub ima za cilj pružiti igračima zabavu i zabavnu atmosferu igranja uz razne promocije i igre. Želimo da naši igrači uživaju, ali razumijemo i da za mali broj igrača, igra može postati problem. Ne želimo da igrači sa problemom kockanja igraju kod nas i smatramo da nam je dužnost da ih zaštitimo. Također nam je važno da smo zaštitili vas, igrača, u smislu sigurnosti Vašeg računa i da znate kako spriječiti neovlašteni pristup Vašem računu. Stoga je ova stranica napisana kako bi sadašnji i potencijalni igrači znali našu politiku o odgovornom igranju i kako bi vam ponudili neke savjete o tome kako Vaše podatke zaštititi i Vaš račun osigurati.


Britanija: Incident u Ejmsberiju nije napad Rusije - 05.07.2018, Sputnik Srbija\nZamenik britanskog ministra unutrašnjih poslova Ben Valis izjavio je u intervjuu za Bi-Bi-Si Radio 4 todej, da prema preliminarnim podacima Londona, Rusija nije... 05.07.2018, Sputnik Srbija\nU ovom članku fali vrlo bitan podatak da se u mestu blizu Solsberija (valjda 15-tak km) nalazi Laboratorija za proizvodnju bojnih otrova i koliko je Ejmsberi udaljen od tih mesta? Alal vera Sputnjikovom novinaru koji napisa članak tako da čitaoci ne mogu da povežu o kqkvoj se britanskoj ujdurmi sada radi?\nLazovcine da se mozda ne pravdate zbog lazi koja vam nije uspela .\n10:01 05.07.2018 (Osveženo: 11:02 05.07.2018)\nZamenik britanskog ministra unutrašnjih poslova Ben Valis izjavio je u intervjuu za Bi-Bi-Si Radio 4 todej, da prema preliminarnim podacima Londona, Rusija nije uključena u incident trovanja u Ejmsberiju — to nije bio napad Moskve.\nDve osobe koje su tokom vikenda hospitalizovane u mestu Ejmsberi u Velikoj Britaniji došle su u kontakt sa supstancom „novičok“, ali nisu bile meta napada, izjavio je ministar za bezbednost Velike Britanije Ben Valis.\n„Ovi ljudi nisu povezani sa Skripaljevima… Ovo nije bio napad, već mislim da je bila kontaminacija ’novičokom‘“, rekao je Valis.\n„Znajući da oni razvijali ’novičok‘, da su ciljevi bili povezani, potvrđujemo sa velikom uverenošću da je Rusija odgovorna za prvobitni napad. U ovom trenutku ne vidimo dokaze o povezanosti poslednje dve žrtve ni sa Skripaljevima ni sa prethodnim mestom gde su oni otrovani“, istakao je Valis.\n„Radna hipoteza je da su žrtve (incidenta u Ejmsberiju) posledica prethodnog napada ili nečeg drugog, ali da oni nisu bili direktna meta napada“, odgovorio je on na pitanje novinara da li je najnoviji incident novi napad Rusije?\n„Rusija bi mogla da ovo ispravi, mogla bi da nam kaže šta se dogodilo, šta su uradili i popuni neke značajne praznine koje pokušavamo da nađemo. Oni (Rusija) su ti koji bi mogli da nas obaveste o svim tragovima da bi se ljudi zaštitili“, rekao je ministar za radio Bi-Bi-Si.\n5 Jul 2018, 11:59\n5 Jul 2018, 14:05


Budva u ritmu karnevala | Travel Magazine\nHome » Vesti» Budva u ritmu karnevala\nKarnevalska povorka, u kojoj je učestvovalo više od pedeset karnevalskih grupa iz 14 evropskih zemalja, prodefilovala je Budvom u okviru sedmodnevne međunarodne manifestacije “Karnevalske majske večeri” koja se po 16. put održava u tom gradu.\nUz muziku i ples, oko 1.200 učesnika pod maskama, predvođenih Gradskom muzikom i mažoretkinjama, napravili su nezaboravnu feštu u Starom gradu.\nBogatstvo kostima, maski, šarenilo boja i plesne koreografije, ispunili su ulice i prostor ispred bine smeštene u podnožju zidina Starog grada, stvarajući nezaboravnu atmosferu koja je tokom prvomajskih praznika privukla rekordan broj domaćih i stranih turista u prestonicu crnogorskog turizma.\nZa odličan štimung tokom večeri pobrinuo se virtuoz na trubi Dejan Petrović i njegov Big Bend, čijem je koncertu prisustvovalo nekoliko hiljada ljudi.\n„Atmosfera u Budvi podseća na neki od svetskih karnevala“, izjavio je Petrović, pozdravljajući oduševljenu publiku iz zemalja regiona, Italije, Ukrajine, Rusije, Moldavije, Albanije.\nMuzička fešta se nastavila Međunarodnim festivalom folklora, defileom folklornih društava budvanskim šetalištem i folklornim igrama i koncertima domaćih i stranih muzičara.\nKarnevalska euforija potrajaće sve do 6. maja, kada nastupa pop pevačica Nevena Božović sa svojim bendom, a koncertom regionalne muzičke zvezde Tonija Cetinskog najavljuje se kraj ovogodišnjih „Karnevalskih majskih večeri“. I najslađe za kraj – poslednjeg dana karnevala, u nedelju 6.maja, u prepodnevnim satima, biće održan dečji karneval kao i koncert dečjeg hora „D – moll“ iz Podgorice.\nGost budvanskog karnevala, internacionalni potpredsednik Federacije evropskih karnevalskih gradova (FECC) Josip Silov, podsetio je na vreme kada je karneval u Budvi pre 16 godina tek počeo, “stidljivo, sa svega tri do četiri karnevalske grupe”.\n„Danas je ovo sigurno najveći karneval u Jugoistočnoj Evropi. A karnevali su važni jer omogućavaju mladim ljudima da razmenjuju kulturu država iz kojih potiču“, istakao je Silov.\nDirektor turističke organizacije Budva (TOB) Mladen Franović najavio je produžetak manifestacije u maju iduće godine, uz učešće novih zainteresovanih gradova.


Kod Sat-kule - „Tradicija ukusa“!\n- Sugrađani i posjetioci biće u prilici da degustiraju tradicionalne specijalitete, uživaju u predivnom ambijentu, te da ugođaj upotpune zvucima starogradskog melosa u izvođenju klape „Assa Voce“ - najavjuje Turistička organizacija Podgorice manifestaciju „Tradicija ukusa“, koju danas od 19 organizuje na Trgu vojvode Bećir bega Osmanagića, kod Sahat kule.\nManifestacija se organizuje sa ciljem promocije kulturno istorijskih lokaliteta i bogate gastro ponude Glavnog grada.\nNa istom trgu u nedjelju od 11 do 13 biti organizovana manifestacija „Kafa za merak“. Posjetioci će biti u prilici da uživaju u mirisu i ukusu kuvane kafe sa ratlukom i drugim omiljenim orijentalnim poslasticama.


Koliko seksa bi trebalo da imate prema vašim godinama? (FOTO) - Leutar.net\nHomeMagazinKoliko seksa bi trebalo da imate prema vašim godinama? (FOTO)\nKoliko seksa bi trebalo da imate prema vašim godinama? (FOTO)\n18. septembra 2017. Leutar Magazin, Porodica 0\nVećina parova se pita da li imaju normalan seksualni život i koliko odnosa je dovoljno? Stručnjaci sa Instituta ‚‚Kinsey“ pronašli su odgovor u novom istraživanju gdje kažu koliko seksualnih odnosa treba da imate prema vašim godinama.\nIznenadiće vas podatak da mladi ljudi, u dobi između 18 i 29 godina, seks imaju u prosjeku 112 puta godišnje, što je u prosjeku dva puta sedmično.\nOsobe u dobi između 30 i 39 godina imaju seks 86 puta godišnje (1,6 sedmično), dok parovi u 40-im godinama imaju odnose 69 puta godišnje.\n– Kako starimo tako se povećavaju šanse da obolimo od nekih hroničnih bolesti što negativno utiče na učestalost i kvalitet seksualnih aktivnosti – navodi se u studiji.\nIznenađujuće je što stručnjaci nisu istražili koliko seksualnih odnosa imaju ljudi stariji od 50 godina. Ranije istraživanje koje su sproveli naučnici s Univerziteta ‚‚Manchester“ analizirali su komentare osoba u dobi od 50 do 90 godina i zaključili da i ovi parovi uspjevaju da održe seksualni život, uprkos zdravstvenim preprekama.


Trener Skenderbega otkrio slabosti u svom timu, hoće li Partizan da ih iskoristi? - Sportske.net\nTrener Skenderbega otkrio slabosti u svom timu, hoće li Partizan da ih iskoristi?\nEvo kako će Albanci igrati protiv srpskog šampiona.\nFudbalere Partizana u četvrtak od 21:05h u Elbasanu očekuje teško iskušenje protiv domaćeg Skenderbega, ekipe koja je u sve boljoj formi i koja već mesec dana ne zna za poraz.\nProteklog vikenda su u šampionatu Albanije savladali Lušnju sa 4:1, a posle tog meča, trener Skenderbega Iljir Daja je otvoreno govorio i o tome kako će njegova ekipa igrati protiv Partizana u trećem kolu Lige Evrope.\n''Igraćemo protiv veoma jakog tima, ali mi se nećemo samo braniti kako bismo izvukli bod. Bićemo mnogo agresivniji, a moraćemo i da napravimo neke promene u timu kako bismo rešili probleme koje imamo u situacijama kada je protivnik u kontranapadu'', objašnjava Daja, a prenosi albanski ''Sportekspres''.\nOn je naglasio da je jedini gol koji je Skenderbeg primio protiv Lušnje plod grešaka u odbrani koje više ne želi da vidi.\n''Po prvi put, naši odbrambeni igrači su napravili grešku, jer je gol koji je Lušnja postigla došao kao rezultat problema na desnoj strani i odbrana nam nije bila dobro postavljena. Moraćemo da obratimo više pažnje na te stvari, jer je jasno da ćemo protiv jačih protivnika imati više problema'', zaključio je Daja.\nNa stručnom štabu Partizana je da ove slabosti u igri rivala dobro prouči i pripremi pobedničku taktiku za duel u Elbasanu.


Održan Memorijalni turnir ''Marko Ivković - Živiš'' - Sportske.net\nOdržan Memorijalni turnir ''Marko Ivković - Živiš''\nProteklog vikenda, uz učešće 60 ekipa iz Srbije, Crne Gore i Republike Srpske održan je prvi memorijalni turnir posvećen Marku Ivkoviću, navijaču Crvene zvezde ubijenom u Istanbulu pre godinu dana.\nHimki značajno oslabljen protiv Zvezde?Radonjić: "Cibona u ovom sastavu ima kvalitet za vrh"ULEB lista - Zvezda na 19. mestu, Partizan 40. u EvropiZvezdin heroj, dan posle: ''Posle Reala rušimo i Zagrepčane!''"Delije" pomešale pilote, živom odale počast!\nTurnir je održan u hali ''Basket City'', uz veliko interesovanje navijača Crvene zvezde i Markovih prijatelja.\nIgrala se košarka ''3 na 3'', a pobednik turnira je ekipa ''Znaš ono'', koja je u uzbudljivom finalu bila bolja od ''Čubure''. Treće mesto osvojila je ekipa ''Las Padinas'', koja je u borbi za tu poziciju savladala ekipu ''Foče''.\nPriznanja za tri najuspešnije ekipe uručili su Nebojša Čović, predsednik KK Crvena zvezda i košarkaš Nemanja Dangubić.\n''Kako su turnir, kao još jedan način i vid sećanja na Marka Ivkovića Jagodu svi ocenili kao veoma uspešan, on će od sada svake godine biti tradicionalni. I na taj način će se čuvati uspomena i sećanje na Marka Ivkovića. Živiš!'', navodi se tim povodom na zvaničnom sajtu Crvene zvezde Telekom.


Kavani donio slavlje u Parizu, Benfika do pobjede u sudijskoj nadoknadi - Vijesti.me\nEdinson Kavani (Foto: Reuters)\nA. H. 16. februar 2016, 21:37 ažurirano 21. maj 2019, 13:04\nPari Sen Žermen ide u London sa golom prednosti protiv Čelsija, ali je utisak da evidentan kvalitet više koji ima u odnosu na "plavce" nije iskoristio do kraja u prvom duelu osmine finala.\nU Gradu svjetlosti je bilo 2:1, i to je rezultat koji može da zadovolji i jedne i druge, iako je francuski šampion stvorio mnogo prilika. Tim Lorana Blana je mogao je da pobijedi i sa makar dva gola prednosti, a onda je u finišu rizikovao i da bude kažnjen kada je pokušao Pedro Rodriges na drugoj strani.\n"Pitate me da li mi se dopao Čelsi? Jeste, s drugim trenerom je došlo i do nekih promjena, ali ja bih radije pričao o svom timu. PSŽ mi se više dopao", rekao je Blan i dodao:\n"Imali smo dominaciju, a Čelsi je svoju šansu tražio iz kontranapada. Revanš će biti već druga priča", kazao je trener Parižana.\nJunak "svetaca" je Edinson Kavani, momak koji je odavno nezadovoljan u Parizu i koji je nakon pogotka izbacio iz sebe sav bijes. Valjda je zato i proklizao u slavlju gotovo do Blana...\nKavani je pogodio u 78. minutu (ušao je u 74. umjesto Lukasa Moure) i pokazao kakav je golgeter - iskoristio je maestralno dodvanje Anhela di Marije i matirao kroz noge Tiboa Kurtou. Belgijanac je odmah nakon pogotka Kavanija odbranio zicer Zlatanu Ibrahimoviću, strijelcu prvog gola za PSŽ.\nIbra je pogodio iz slobodnog udarca u 39. uz pomoć Džona Obi Mikela, a Nigerijac se iskupio u posljednjim sekundama poluvremena kada je izjednačio tek drugim golom u Ligi šampiona u karijeri.\n"Rezultat nije povoljan po nas, ali bilo je dosta stvari u igri koje mogu da nas učine zadovoljnim. Nadigravali smo se protiv jake ekipe, mogli da prođemo i bolje, ali realno moglo je da bude i gore. U mečevima nokaut faze je sve pitanje gola u gostima. Mi smo ga postigli i sada imamo šansu. Sve će, ipak, biti uzalud ako ne pobijedimo u Londonu", kazao je Gus Hidink, kojem je ovo prvi poraz od kada se vratio na klupu Čelsija.\nMečevi PSŽ-a i Čelsija, ako ništa drugo, nikada ne razočaraju - ovo je ukupno petiu međusobni duel i do sada je palo ukupno 15 golova. Nema sumnje da će na „Stamford bridžu” za tri sedmice sve da pršti...\n"Poklekli smo u finišu, bilo nam je sve teže da se odbranimo. Moramo da budemo sigurniji u odbrani, nedostaju neke sitnice koje na kraju odluče pobjednika", rekao je Bane Ivanović.\nA prednost pred revanš ima i Benfika, koja je u Lisabonu savladala Zenit u sudijskoj nadoknadi - strijelac je bio Žonas (1:0).\n"Mnogo ranije smo zaslužili gol, jer smo potpuno kontrolisali utakmicu. Igrali smo sa malo rizika, zatvorili smo kontranapad Zenita, jer smo znali da je tu najopasniji", kaže trener Benfike Rui Vitorija.


Stopa nezaposlenosti mladih i dalje visoka - Društvo - Dnevni list Danas\nPočetna » Društvo » Stopa nezaposlenosti mladih i dalje visoka\nOkrugli sto Fondacije Divac\n0Piše: Danas Online 16. novembra 2017. 11.56\nTo je juče saopštila Ksenija Rakić ispred Fondacije Divac koja se bavi istraživanjem javnih politika.\nIstraživanje o NEET stopi rađeno je u okviru projekta Mreža omladinskih fondova Zapadnog Balkana i Turske (Albanija, Srbija, Turska, Crna Gora) koji u Srbiji sprovodi Fondacija Ana i Vlade Divac.\n“U Srbiji je ovaj procenat mladih koji su nezaposleni, nisu u sistemu obrazovanja niti treningu, niži nego u regionu, a naročito u odnosu na Albaniju i Tursku koje su takođe deo projekta”, istakla je Jovana Tripunović, koordinatorka projekta u Srbiji u okviru Fondacije Ana i Vlade Divac.\nPrema Republičkom zavodu za statistiku, u Srbiji 30,2 mladih između 15 i 29 godina se nalazi u riziku od siromaštva.\n„Mladi u Srbiji su grupa stanovništva koja je među najizloženijima riziku od siromaštva. Visoka izloženost riziku od siromaštva između ostalog posledica je visoke stope nezaposlenosti mladih, ali i velikog broja mladih koji pored toga sto nisu zaposleni, nisu u sistemu obrazovanja i ne usavršavaju se. Ovo su faktori koji vode ka siromaštvu, dok siromaštvo dalje vodi ka ličnoj nesigurnosti, nezadovoljstvu i osećaju bespomoćnosti. Stoga bi trebalo priritizovati borbu protiv siromaštva i pitanjem siromaštva se baviti kroz jedan sveobuhvatni pristup, kao između ostalog i zapošljavanjem mladih, posebno mladih iz ugroženih i marginalizovanih grupa“, istakao je Mladen Milutinović, član Mreže za borbu protiv siromaštva i Otvorenog kluba Niš.\nKao glavne strategije za borbu protiv nezaposlenosti i siromaštva Nacionalne službe za zapošljavanje, istaknute su besplatne obuke, jednodnevni treninzi, terenske posete ruralnim područjima, podrška za započinjanje samostalnog biznisa u vidu bespovratnih sredstava. “Sve ove mogućnosti postoje i za osobe koje nisu prijavljene na biro za nezaposlene, a mogu nam se obratiti”, rekla je Ivana Janjuz, savetnik za zapošljavanje u Nacionalnoj službi za zapošljavanje.\nSa druge strane rekordan broj samozaposlenih mladih među mladom zaposlenom populacijom je signal da su mladi okrenuli ka preduzetništvu, trenutno 10,4 odsto zaposlenih mladih čine samozaposleni.\nGodina 2016. bila je godina preduzetništva za mlade. Tada je registrovanom, prema podacima APR-a 7,726 privrednih subjekata sa 100% osnivačkog kapitala mlađih od 30 godina, što predstavlja 5,8% u poređenju sa ukupniom brojem registrovanih privrednih subjekata. Među preduzetnicima 53.555 preduzetnika je mlađe od 30 godina, što predstavlja 23.4%. Ovi podaci ukazuju na to da je u Srbiji krajem 2016. bilo registrovano 17% privrednih subjekata čiji su osnivači mlađi od 30 godina.\n“Rad trud i volja su presudni za uspeh”, istakao je Milan Todorović, mladi preduzetnik, jedan od osnivača uspešnog sajta za nekretnine “CityExpert”, “Jedan posto je ideja, dok je 99 posto rad”, dodao je on.\nZaključak panelista je bio da i država i organizacije civilnog društva treba zajedno da rade na strategijama za smanjene nezaposlenosti i siromaštva među mladima i drugim ugroženenim grupama.\n“Danas smo prepoznali preduzetništvo kao jedno od potencijalnih rešenja za smanjenje nezaposlenosti mladih, pa bi u tom smilsu preporuka državi bila da je poželjno formirati adekvatne mere koje olakšavaju i podstiču preduzetništvo mladih. S druge strane poželjno je edukovati mlade o preduzetništvu po mogućstvu kroz formalni vid obrazovanja već u ranom uzrastu, jer bi na taj način lakše došli do većeg broja mladih i razvili preduzetnički način razmišljanja, što bi doprinelo jačanju njihovih kompetencija, samopouzdanja i šansi zaposlenje“, dodao je Mladen Milutinović ispred Mreže za borbu protiv siromaštva.\nfondacija divac, MladiBeograd


Beograd, ali i Novi Sad, su zahvaljujući ovom festivalu postali važna stanica u biografiji umetnika koji kreiraju trendove u oblasti umetničke igre i teatra, mesta gde se otkrivaju nove produkcije i sa jednakom pažnjom predstavljaju poznati i mladi autori. Aktuelnost programa odredila je poziciju manifestacije na međunarodnoj mapi, dok visoki standardi i hrabro uvođenje novih koreografskih rukopisa i estetike, unapređuju očekivanja publike i diktiraju izazove kreiranja sadržaja.\nPredstavljajući igru kroz njene vrhunske domete, festival je na putu do devetnaeste godine, pridobio brojnu publiku. Od osnivanja je predstavljeno oko 450 koreografskih ostvarenja, dok je u okviru svakog izdanja programe pratilo blizu 23.000 gledalaca i 120 akreditovanih novinara iz zemlje i inostranstva. Tokom dve poslednje edicije, u vremenu pandemije, festival je nastavio da traje tokom cele kalendarske godine, ne otkazujuću, već samo odlažući programe sve dok se ne steknu uslovi za njihovo izvođenje. Poštujući protokole vezane za kapacitet gledališta, kontakt sa brojnom publikom u zemlji i inostranstvu održavan je zahvaljujući novim tehnologijama, društvenim mrežama i intenzivnoj saradnji sa RTS-om.\nNa ovu scenu, po Nagradu Jovan Ćirilov, vraća se belgijski sastav Peeping Tom, sa novim radom (“Dete”, Gabrijela Karizo/Frenk Šartije). U Ateljeu 212, gostovaće Kompanija Ervea Kubija iz Kana, u Beogradskom dramskom pozorištu sačekaće nas miljenik avinjonskog Festivala, Lučijano Roso iz Buenos Ajresa, a u Jugoslovenskom dramskom pozorištu – trupa Emija Greka i Pitera Šoltena iz Amsterdama. Na sceni Bitef teatra, sjajni Evripidis Laskaridis, norveška trupa koju vodi čuveni reditelj i koreograf Ju Stromgren, kao i nagrađivani performer Marko D’Agostin iz Bolonje. Srpsko narodno pozorište u Novom Sadu biće domaćin trupi Balet džez Montreal koja donosi komad na muziku Lenarda Koena. Na istoj pozornici, nastupiće trupa Malpaso, Ju Stromgren će prirediti svetsku premijeru komada “Potkrovlje”, a ansambl Batševa će izvesti predstavu “Tri” koju potpisuje čuveni Ohad Naharin.


Putin: Rusija nije odustala ni od Južnog ni od Turskog toka – NovostiDana.rs\nMOSKVA – Rusija nije definitivno odustala ni od projekta Južni tok ni od Turskog toka, izjavio je danas predsednik Rusije Vladimir Putin.\n„Što se tiče naših izvoznih ruta preko Crnog mora, postoje izvesne poteškoće političke prirode sa Turskom, ali mi nismo definitivno odustali od projekata Južni tok i Turski tok, samo nam je potreban jasan stav Evropske komisije“, rekao je Putin novinarima posle razgovora sa izraelskim premijerom Benjaminom Netanjahuom, javlja Tas s.\nPutin se osvrnuo i na Poljsku, rekavši da će Rusija potraziti druga tržišta, ukoliko Varšava ne kupuje ruski gas, prenela je agencija Rojters.\n„Gasprom će aktuelne količine prirodnog gasa koje isporučuje Poljskoj ponuditi drugim kompanijama, po isteku ugovora“, poručio je ruski predsednik, dodajući da Gasprom razmatra druge prilike i da namerava da dostavi ponudu drugim partnerima, navodi Tas s.\nRusija je, kako je dodao, spremna i na saradnju sa Izraelom u energetskom sektoru.\n„Možemo i razmatramo potencijalnu saradnju i u drugim oblastima“, rekao je Putin.\nPovezanogasovod, gradovi, Južni tok, novosti online, Putin, regioni, vesti\nDa li su jagode iz Srbije pune pesticida?\nMilojević: Voće i povrće iz Srbije je bezbedno


BEČ: ODRŽANO ŠESNAESTO EVROPSKO UNIVERZITETSKO DEBATNO PRVENSTVO – Balkanekspresrb.rs\nProšlogodišnji prvaci Helena Ivanov i Stefan Siridžanski sa Fakulteta političkih nauka postavili su novi rekord za Srbiju plasiravši se u četvrtfinale prvenstva u otvorenoj kategoriji u kojoj su se takmičili najbolji timovi Evrope\nNA UPRAVO završenom Evropskom univerzitetskom debatnom prvenstvu takmičilo se šesnaest studenata iz Srbije, koju su postavili nove rekorde za srpsku debatnu zajednicui Univerzitet u Beogradu.\nEvropsko prvenstvo u debatovanju za studente, šesnaesto po redu, održano je ove godine u Beču od 2. do 8. avgusta, a studenti iz Srbije napravili su značajne uspehe.\nProšlogodišnji prvaci Helena Ivanov i Stefan Siridžanski sa Fakulteta političkih nauka postavili su novi rekord za Srbiju plasiravši se u četvrtfinale prvenstva u otvorenoj kategoriji u kojoj su se takmičili najbolji timovi Evrope.\nHelena Ivanov je ušla u 10 najboljih govornika takmičenja zauzevši 7. mesto od preko 400 studenata koji su se nadmetali, dok je njen debatni partner Stefan zauzeo 31. mesto.\nPored njih, studenti Milja Šijakinjić i Ilija Ivanišević, sa Ekonomskog i Fizičkog fakulteta, uspeli su da dođu do polufinala takmičenja u kategoriji engleski kao drugi jezik. Tim koji su činili studenti Pravnog fakulteta i Fakulteta organizacionih nauka, Andrija Đonović i Marko Ćirović, došao je do četvrtfinala ovog takmičenja u istoj kategoriji.\nNakon nedelju dana takmičenja na engleskom jeziku u konkurenciji od 112 timova za pobednike takmičenja u otvorenoj kategoriji proglašeni su studenti iz Škotske, dok su najbolji u kategoriji engleski kao drugi jezik bili Izraelci.\nOve godine studenti su debatovali o tome da li političarima treba davati prosečnu platu države, da li bi Evropska unija trebalo da ukine embargo na prodaju oružja Kini, da li treba legalizovati surogat materinstvo za novac itd .\nSledeće Evropsko univerzitetsko debatno prvenstvo biće održano u Varšavi, Poljska u avgustu 2016. godine.<


Nalazite se: Naslovna strana / Časopis / septembar 2012\nNešto je veoma dobro u državi Finskoj\nOvogodišnji završni ispiti osnovaca ponovo su nam doneli velika iznenađenja. I to, po ko zna koji put, vrlo neprijatna. Znamo li da je prosečan broj osvojenih bodova na republičkom nivou iz matematike iznosio 10,43, a iz maternjeg jezika 13,27 (od mogućih 20), nameću se uvek ista pitanja, koja iz godine u godinu ostaju bez odgovora.\nZašto metodologija završnog testiranja nije usklađena sa načinom na koji se izvodi nastava u osnovnim školama? Kako je moguće da se deca forsiraju da uče gramatiku i književnost, a onda da na testu ne bude gotovo nijedno pitanje iz ovih oblasti. Iskreno, da bi se osvojilo 18 poena iz srpskog jezika, bilo je potrebno samo malo logike i zdravog razuma (možda i poneka činjenica o Ćirilu i Metodiju). Ali to nije ono čemu uče našu decu u srpskim školama! Važniji je broj ovaca u nekoj kineskoj provinciji!?\nKao i brojne druge evropske zemlje, i mi bismo mnogo toga mogli da naučimo iz finskog obrazovnog sistema. U zemlji Finskoj jasno su prepoznali da „kvalitetno javno obrazovanje predstavlja najbolji zamajac ekonomskom progresu” (str. 54), a onda su učinili apsolutno sve da postignu oba ova cilja. Po svom ugledu, nastavničko zanimanje u ovoj zemlji u rangu je advokatskog ili doktorskog zvanja, a prosvetni radnici ne moraju svakog septembra da školski program započnu lekcijom iz štrajka.\nPitanje upućeno ministarstvu obrazovanja u ovoj našoj, ipak vrlo mudroj, naciji glasi:\nDa li vam je uopšte stalo?


Nesreća se dogodila u Belarickoj ulici, a ekipe Hitne pomoći su po dolasku na teren mogle samo da konstatuju smrt. Za sada nije poznato zbog čega je starac odlučio da digne ruku na sebe, kao i odakle mu bomba koju je aktivirao.\nTokom jučerašnjeg dana, pripadnici policije su obavljali uviđaj zbog čega je ulica bila duže vreme zatvorena za saobraćaj.\nPrema rečima komšija muškarac bolovao je duže vreme i nisu ga dugo viđali. Dodaju i da\nih je šokirala ova vest, ali do dolaska policije nisu niti čuli niti primetili da se nešto dešava u njihovom kraju.\n- Komšinica mi je rekla da se on ubio, ali niko ne zna zbog čega, kao i ko je pozvao policiju. U toj kući je živeo sa sinom, a imao je i ćerku koja živi i radi kao doktorka u Grčkoj - rekla je za Novosti jedna od komšinica.\n- Ne znam šta je moglo da ga navede da tako nešto učini, a koliko znam, on je duže vreme teško bolestan, ali ne znam tačno od čega je bolovao.\nOna dodaje i da ne zna odakle Nikoli V. ručna bomba.\n- Pročitala sam na internetu da je navodno aktivirao ručnu bombu, ali ne znam odakle mu. Ne znam ni da je bio u ratu, pa da li mu je eventualno odatle- kaže komšinica i navodi da, koliko je čula od komšija, Nikoli V. je supruga preminula pre nekoliko godina.\nŠta je uzrok ove nesreće, kao i odakle Nikoli bomba, pokazaće istraga.\nKOD RUSA 30 ODSTO JEFTINIJE: Evo gde se otvara prvi market lanca „Mere” u Srbiji 25. decembra\n20. 12. 2020. u 11:49\nPOGINUO NA LICU MESTA: Poznat identitet muškarca kog je udario voz kod Valjeva\n14. 12. 2020. u 11:59\nnesreća Batajnica razneo se bombom ručna bomba


FUDBAL I POLITIKA UEFA je Srbima uglavnom bila maćeha — Novosti Plus\nNaslovna » FUDBAL I POLITIKA UEFA je Srbima uglavnom bila maćeha\nUEFA je bila na korak da odluči da postoje svi bezbednosni uslovi da Crvena zvezda igra u Jeremniji plej-of meč za plasman u Ligu Evrope iako je u ovoj zemlji uvedeno ratno stanje. Sukobi Jermenije i Azerbejdžana u Nagorno Karabahu traju sporadično već 30 godina, ali postoje principi koji nisu isti za Srbiju i ostatak Evrope. Srećom, UEFA je ovog puta postupila prema svojim principima pa je meč premešten na neutralni teren – na Kipar.\nNaime, UEFA se pozivajući na svoje kodekse i propise da je „bezbednost učesnika najvažnija“ klubovima iz Srbije branila da igraju u Srbiji 1991. i 1992. godine zbog ratnih sukoba na teritorijama Slovenije i Hrvatske. Tako je Crvena zvezda kompletnu Ligu šampiona 1991/92. odigrala van zemlje na terenima Segedina, Budimpešte i Sofije. Partizan je igrao revanš meč prvog kola Kupa UEFA protiv Sportinga iz Hihona u Istanbulu i ispao je na penale, HAŠK Građanski je igrao protiv Trabzona u Klagenfurtu, a Hajduk u Kupu kupova protiv Totenhema u Lincu.\nReprezentacija Jugoslavije vraćena je sa EP 1992. godine u Švedskoj zbog tog istog rata, a u stvari vraćena je zbog straha da eventualno ne osvoji šampionat jer je generacija samo rasla posle petog mesta na Mundijalu u Italiji 1990. Dosledni su bili i u kažnjavanju Srbije i Crne Gore kad su suspendovali naš Savez i klubove na tri godine (sezone 92/93, 93/94, 94/95) neučestvovanja u takmičenjima pod okriljem UEFA i FIFA.\nZbog tenzija na Kosovu, UEFA je prihvatila zahtev Liona u oktobru 1998. da protiv Crvene zvezde ne igra u Srbiji plašeći se za bezbednost zbog sukoba na teritoriji koja je 400 kilometara udaljena od Beograda, pa je meč izmešten u Bukurešt. A, jedan Bajern je protiv Obilića u istoj sezoni krajem avgusta igrao u Beogradu, kao i Njukasl i Lacio u septembru i oktobru protiv Partizana u Humskoj.\nIako je NATO bombardovanje SR Jugoslavije završeno 10. juna 1999. godine, francuski Monpelje i engleski Lids nisu želeli u Beograd na megdan Crvenoj zvezdi i Partizanu zbog „straha od odmazde“. UEFA je Zvezdu poslala u Sofiju, dok je Partizan revanš meč sa Englezima igrao u holandskom Herenvenu, a Vojvodina protiv češke Slavije iz Praga u Jugoslaviji!? Česi se valjda nisu plašili zaostalih bombi.\nSvrgavanje Slobodana Miloševića 2000. godine pokušao je da iskoristi engleski Lester koji nije želeo da igra protiv Crvejne zvezde u Beogradu, već je izdejstvovao od UEFA da se duel igra u Beču. U isto vreme Partizan je protiv Porta igrao u Beogradu, a Napredak protiv OFI-ja u Kruševcu… Paradoksa radi, Crvena zvezda je pobedila u Beču, a u drugom kolu UEFA kupa u oktobru dočekala je Seltu na Marakani.\nUEFA dve decenije kasnije ponovo je bila na korak da dokaže svoju nedoslednost prema klubovima iz Srbije. Bez obzira što je u Jerevanu mirno, što su ratni sukobi više od 300 kilometara od glavnog grada i na teritoriji Azerbejdžana, Vlada ove zemlje je proglasila ratno stanje. U ratnom stanju nikome nije osigurana bezbednost i UEFA je morala meč da izmesti van okvira „ratnog stanja“ odmah kada je bilo uvedeno, a ne da dva dana drži i Jermene i Crvenu zvezdu u neizvesnosti. Da je Zvezda francuski tim možda bi prošla u plej-of bez borbe.\nUEFA nas već dve, tri decenije uverava kako je jakima majka, a slabima, među koje spada i Srbija, uglavnom maćeha. U ovoj priči smo se dotakli samo dvostruke aršine kad je reč o odigravanju evrokupova, a jedna ne manje surova priča o odnosu UEFA i FIFA prema SR Jugoslaviji i Srbiji može da se ispriča o Švedskoj 1992, pa Đenovi, dronu protiv Albanije, kažnjavanju naših klubova…\nTeme: FK Crvena zvezdaFK PartizanUEFA\nJermeni u ratu koriste srpsko oružje!


Povodom Dana državnosti i Dana vojske Republike Srbije, 14.02.2018. godine, u Ambasadi Republike Srbije u Budimpešti je održan svečani prijem. Svečanosti je prisustvovao veliki broj zvanica iz diplomatskog kora i kora vojnih izaslanika, visoki predstavnici mađarskih državnih i kulturnih institucija, predstavnika srpske zajednice i SPC u Mađarskoj, zvaničnika skupštine grada Budimpešte i mnogi drugi.\nDržavni sekretar Ministarstva spoljnih poslova Srbije Nemanja Stevanović, je istakao da bilateralni odnosi između Srbije i Mađarske nisu nikada bili bolji, a državni sekretar Ministarstva spoljnih poslova i spoljne trgovine Mađarske Ištvan Ijđarto je potvrdio da obe zemlje žele da nastave sa unapređivanjem već postojećih izvrsnih odnosa u svim oblastima.\nAmbasador Srbije, Rade Drobac je čestitao nacionalni praznik srpskoj zajednici u Mađarskoj, izražavajući zadovoljstvo aktuelnim stanjem odnosa između Srbije i Mađarske, i zahvalio se gostima na odvojenom vremenu da u Ambasadi Srbije proslave ovaj važan dan za Srbiju i njene građane.\nŽenski hor budimpeštanske Osnovne škole i gimnazije “Nikola Tesla” je sa muzičkim numerama iz Srbije doprineo prijatnom raspoloženju na koktelu gde su služena jela i pića iz Srbije.\nRepublika Srbija ukinula vize za državljane Federacije Sveti Kits i Nevis i Republike Palau, 07.02.2019.\nStipendije za pripadnike srpskog naroda iz zemalja u regionu – projekat „Srbija za Srbe iz regiona“, 18.10.2018.\nStipendije za pripadnike srpskog naroda iz zemalja u regionu - Projekat "Srbija za Srbe iz regiona"


YouTube pozvao zaposlene da ne dođu na posao iz solidarnosti sa protestima | Nova Ekonomija\nThe Information, Axios\nDirektori u kompaniji YouTube ohrabrivali su svoje zaposlene danas ne dođu na posao i otkažu svoje sastanke u znak solidarnosti sa protestima protiv policije koji se dešavaju širom Sjedinjenih Američkih Država, navodi portal The Information, koji je imao uvid u interne i-mejlove najveće video platforme na svetu.\nNa primer, jedan od najviših direktora u YouTube-u, Robert Kincl, pozvao je svih oko 1.200 zaposlenih koji direktno njemu odgovaraju da iskoriste utorak da se "usredsrede (na pitanje) kako poboljšati jednakost među rasama".\nGlobalni šef muzičke YouTube-ove muzičke mreže, Lior Koen, rekao je da su on i tim koji predvode planirali da otkažu sve sastanke u utorak.\nThe Information dodaje da su i drugi rukovodioci unutar tehnološkog giganta uputili slične poruke svojim timovima.\nYouTube i njegova matična kompanija, Google, prethodno su posvetili delove svojih početnih strana, kako su naveli, "borbi za jednakost rasa".\nVeći broj tehnoloških kompanija iz Silicijumske doline su zauzele stavove koji izražavaju podršku protestima koji potresaju a Ameriku, a više njih, uključujući YouTube i Apple, su donirale organizacijama koje se zalažu za jednakost između rasa.\nVeliki broj javnih ličnosti i kompanija pozvao je korisnike društvenih mreža na učešće u kampanji #BlackoutTuesday, koja bi trebala da bude izraz solidarnosti sa afroameričkom zajednicom u SAD.\nNajmanje 5.600 ljudi je uhapšeno u gradovima širom SAD od početka demonstracija u znak protesta zbog smrti Džordža Flojda, koji je preminuo nakon brutalnog hapšenja u Mineapolisu.


Srbija lako protiv Koreje, sa Grčkom za četvrtfinale - SPORTSKI ŽURNAL\n17 juli, 2019 1\nVaterpolo reprezentacija Srbije deklasirala je domaćina Južnu Koreju 22:2 (6:1, 5:0, 4:1, 7:0) u drugom kolu A grupe Svetskog prvenstva\nPodmlađen tim Dejana Savića, koji je na startu remizirao sa Crnom Gorom (10:10), protiv nedoraslog rivala upisao je prvi trijumf na takmičcenju u Kvangdžuu.\nNajefikasniji na meču bio je Nikola Jakšić sa pet golova, po tri su dali Đorđe Lazić i kapiten Miloš Ćuk, dok su dva puta pogodili Nikola Dedović, Strahinja Rašović i Radomir Drašović.\nSrbiji će za prvo mesto u grupi igrati protiv Grčke i neophodna joj je pobeda kako bi direktno obezbedila plasman u četvrtfinale jer je rival bio ubedljiviji protiv Južne Koreje, kako bi izbegla meč u osmini finala.\nRanije, u meču iste grupe Grčka i Crna Gora su odigrali nerešeno 10:10. U poslednjem kolu grupne faze Srbija i Grčka igraju u petak od 9.30, a Crna Gora i Južna Koreja od 10.50 po srednjeevropskom vremenu.\nŽeljko Pavlović · 18 juli, 2019 22:05\nAko pobedi Grčka, slavićemo!


Višegradska grupa: Moralna obaveza proširenje EU na zapadni Balkan\nPremijeri Poljske, Češke, Slovačke i Mađarske u ponedeljak su na samitu Višegradske grupe u Pragu, na koji su pozvane i Bugarska i Makedonija, u zajedničkoj deklaraciji pozvali na jaku Evropu, bez novih podela i granica i proširenu na zapadni Balkan.\n"Zalažemo se nedvosmisleno za proširenje Evropske unije kao za oruđe za širenje prostora stabilnosti i prosperiteta. Kao zemlje koje su iskoristile šanse koje nam je dao naš ulazak u EU, smatramo da je naša moralna obaveza da ostavimo otvorena vrata i za sadašnje i buduće zemlje kandidate", navodi se u deklaraciji koju su na 25. godišnjicu osnivanja Višegradske grupe usvojili premijeri Beata Šidlo, Bohuslav Sobotka, Robert Fico i Viktor Orban.\nU deklaraciji se dodaje da zemlje V4 imaju nameru da prenose svoja iskustva i pružaju finansijsku pomoć za transformaciju zemalja zapadnog Balkana.\nPovodom izbegličke krize, zbog koje je Češka sazvala skup u nastojanju da razradi rezervni plan za zaustavljanje izbeglica na balkanskoj trasi, ukoliko podbace zajednička evropske rešenja u Grčkoj i Turskoj, premijeri su u deklaraciji naveli da su svesni da u Evropi i dalje traje opasnost novih podela i nicanja novih graničnih linija.\n"Dobro su nam poznate i eventualne negativne posledice takvih podela. Zato smo spremni da aktivno i odlučno sprečavamo da se takve granice pojave. Uvereni smo da svi naši evropski partneri dele tu odlučnost i spremni su da zajedno sa nama rade u tom duhu", piše u deklaraciji sa samita V4, Bugarske i Makedonije u Pragu.\nPremijeri su EU poručili da su njihove zemlje iz vlastitog iskustva izvukle lekciju kako opasno može da bude slabljenje evropskog jedinstva.\n"Želimo da EU bude jača i uvereni smo da je jakoj Evropi potrebna jaka Višegradska grupa", poručili su u deklaraciji premijeri.


LEKCIJA ZA POVREĐENA SRCA: Kako zavoleti i imati ponovo poverenja nakon prevare | Skandalozno\nLEKCIJA ZA POVREĐENA SRCA: Kako zavoleti i imati ponovo poverenja nakon prevare\nMnoge žene su se suočile s iskustvom preljube kao jednom od najgorih stvari koje su u životu doživele. Iako saznanje da vas je neko s kim ste bili u vezi varao, ostavlja probleme na duže staze, mnoge pozitivne misli i važne lekcije mogu proizaći iz takvog iskustva. Ali, kroz šta sve žena zaista prolazi nakon izdaje njene ljubavi, poštovanja, poverenja, integriteta?\nSpecijalizovan psiholog za traume, Dr Rosi Maldonando veruje kako ljudi najčešće, pre nego što se pomire sa činjenicom da su prevareni, prolaze kroz fazu šoka, zbunjenosti, neverice i poricanja. Takođe, žene koje su bile u dugogodišnjim vezama neretko imaju problema da ponovo steknu poverenje.\nMnoge žene odbijaju da vide bilo kakve znakove potencijalne nevere kada su zaljubljene, uprkos tome što znakovi postoje. Bilo da je u pitanju par koji je u vezi na daljinu, par koji živi u istom gradu ili par koji godinama deli život…\nSam čin prevare od osobe koju volimo može imati široki spektar negativnih posledica, od depresije, napada panike, preko mučnine do neprestanog osećaja poniženja. Ali, to ne znači da će bilo koja od ovih emocija trajati zauvek.\nIako gotovo svaka žena na prevaru gleda kao na incident koji ju je iznenadio i šokirao, nema one koja iz prekida nije izvukla vrednu lekciju – upravo zbog prevare postaju mudrije i pažljivije oko toga kome veruju, što nije nužno loša stvar.\nJednom kada ste prevareni, ne zaboravljate to preko noći. Potrebno je vreme da neko ponovno zadobije vaše poverenje, ali važno je da znate da to vreme nakon određenog perioda neminovno dolazi.\nA kako ćete znati da je došlo vreme da ponovo nekome verujete? Onda kada ne osećate više ni mržnju, ni ljutnju – ni prema partneru koji vas je prevario, ni prema sebi.\nOno što je najvažnije jeste da u svakom lošem iskustvu, pa tako i prevari, naučite da pronađete nešto pozitivno.\nČesto se dešava da nakon prevare lakše počnete da cenite nekoga ko deli iste vrednosti kao i vi, i ko se slaže sa vama u tome da se ljubav gradi na poštovanju, otvorenoj komunikaciji i poverenju. Jednom kada to pronađete, bićete najsrećnija osoba na svetu, prenosi Fokus.ba\nBudite prvi sa komentarom na članku "LEKCIJA ZA POVREĐENA SRCA: Kako zavoleti i imati ponovo poverenja nakon prevare"


Tretmani za negu tela - Crno Beli Svet\nBeograd\tTretmani za negu tela\nCrno Beli Svet > Tretmani za negu tela\tKontakt (CBS1)Vojvode Bogdana 20/1, Beograd0113830794\nTretmani za negu tela predstavljaju kako kompletnu negu kože tela, kao našeg najvećeg organa, tako i terapeutsku, relaksacionu ili antistres proceduru, koja omogućava našem telu da podnese zahtevne dnevne obaveze i mnoga opterećenja koja pred nas postavlja savremeni način života.\nU Estetskom Centru CBS tretmani za negu tela mogu biti samo jednostavna, ali veoma delotvorna, kombinacija pilinga i masaže i mogu biti kompletne wellness procedure koje sadrže izuzetan piling, opuštajuću hidromasažu, pakovanje bogatim i hranljivim pakovanjima i masažu posebnim aromatičnim uljima.\nPredlažemo vam da pogledate naše favorite i izaberete svoju omiljenu kombinaciju.\nSve tretmane za negu tela u našem Centru radimo visokokvalitetnim kozmetičkim i wellness preparatima poznatih svetskih brendova.\nZa više informacija o našim tretmanima za negu tela\nU Estetskom Centru CBS nudimo Vam: Pevonia Botanica nega tela


Zvjezdan Misimović vraća se u reprezentaciju BiH\nNaslovnica Bosna PRESS Zvjezdan Misimović vraća se u reprezentaciju BiH\nBiH – Zvjezdan Misimović ponovo će zaigrati za reprezentaciju Bosne i Hercegovine! Javio je to danas Avaz, pozivajući se na dobro obaviještene izvore iz samog Fudbalskog saveza. Miske će tako nakon kraće pauze ponovo na teren u dresu domovine, baš pred odlučujuće utakmice u borbi za plasman na Evropsko prvenstvo.\nIako važi za našeg najskupljeg fudbalera, Miralem Pjanić u reprezentaciji nije ispunio očekivanja i od Zvjezdana preuzeo dirigentsku palicu u veznom redu. Štaviše, kroz cijeli ciklus za Euro 2016. naš tim se muči da sastavi smislenu akciju, a Edin Džeko često je odsječen, bez lopti kakve mu je svojevremeno servirao Zvjezdan u najboljim danima naše reprezentacije. Ne treba ni govoriti šta bi Misimović značio Edinu, piše Avaz.\nOsim toga, za razliku od ostalih igrača iz našeg veznog reda, Misimović je uvijek važio za igrača za velike utakmice. Svojim potezom riješio ih je nebrojeno mnogo, asistencijom ili pogotkom za pobjede, onda kada su nam najviše trebale.\nNakon što se u augustu prošle godine oprostio od fudbala, Zvjezdan je imenovan za tim-koordinatora reprezentacije BiH kako bi bio uz ekipu, ali se, na molbu predsjednice Guizhou Renhea, kluba za koji je igrao prije oproštaja, pristao vratiti na teren i pomoći kineskom timu da opstane u Superligi te zemlje. Od tada je odigrao 11 utakmica za Guizhou Renhe. Dok se postavlja pitanje u kakvoj je formi i koliko je spreman za vrhunski fudbal, jedno je jasno – njegov potez niti poznaje formu niti ima cijenu.


Novi razgovori SAD i Kube\nČlanovi američke i kubanske delegacije na početku razgovora u Vašingtonu\nGlavna tema današnjeg sastanka američke i kubanske delegacije u Stejt Departmentu je otvaranje ambasada u Vašingtonu i Havani što je pre moguće\nU Vašingtonu je danas počela nova runda razgovora Sjedinjenih Država i Kube o obnavljanju diplomatskih odnosa. Razgovori su dio inicijative predsednika Baraka Obame za ukidanje trgovinskog embarga Kubi.\nVisoki zvaničnik Državnog sekretarijata rekao je da će današnji sastanak biti usredsređen na otvaranje ambasada u Vašingtonu i Havani što je pre moguće, te da će napredak zavisiti od toga šta Kubanci ponude za pregovaračkim stolom.\nKuba povezuje pitanje otvaranja ambasada sa eventualnom odlukom Sjedinjenih Država da skinu tu zemlju sa spiska država koje sponzorišu terorizam. Američka delegacija navela je da ne povezuje ta dva pitanja i da je preispitivanje spiska sponzora terorizma odvojeni, tekući proces.\nZvaničnik Stejt departmenta rekao je da bi bilo veoma lako obnoviti diplomatske odnose, kada Kubanci ne bi povezivali te dvije svari. Takođe je naglasio da će Sjedinjene Države, odmah po obnavljanju diplomatskih odnosa, otvoreno razgovarati sa Kubancima o ljudskim pravima. Sastanci američke i kubanske delegacija o obnovi odnosa počeli su prošlog meseca u Havani.\nDemokratska senatorka iz Mizurija, Kler Mekaskil bila je u grupi američkih zakonodavaca koji su posetili Kubu u potrazi za eventualnim trgovinskim mogućnostima za američke kompanije.\n“Ja sam iz države koja se bavi poljoprivredom. Mi bismo voleli da prodajemo Kubancima više pirinča. Voleli bismo da im prodajemo više živine, pasulja i kukuruza, tako da se nadam da će ova poseta takođe pomoći farmerima kod kuće”, kaže senatorka Mekaskil.\nMeđutim bilo kakav pokušaj da se dopre do Kube brzo nailazi na kritike Kongresa pod kontrolom republikanaca, koji smatraju da manja ekonomija u toj zemlji ima više šanse za korist.\nEkonomija je možda mala – ali to je tržište koje mnoge američke kompanije žele da iskoriste, kaže Geri Hafbauer iz Instituta za međunarodnu ekonomiju Piterson.\n"Kompanije za hranu, Procter and Gamble. Finansijske korporacije; Mastercard, Visa, ali i svaka druga finansijska kompanija jer će biti mnogo ulaganja u Kubu ukoliko se zemlja stabilizuje", smatra Hafbauer.\nS obzirom na geografski položaj u odnosu na Kubu, Florida bi mogla značajno da profitira ukoliko se odnosi dve zemlje normalizuju.\nDžon Fej, vlasnik čarter avio kompanije na Floridi, nada se da će jednog dana dodati Havanu na listu destinacija.\n"To će biti zadovoljavajuće ukoliko uspemo. Znate, ako je naša pita trenutno ove veličine, mogla bi da bude ovolika. Šta je to? Najveće ostrvo na Karibima, gde živi 11 miliona ljudi, gde su predivne plaže, vreme...", objašnjava Fej.\nAli ovakvi komentari uvek izazovu žustri odgovor kubansko-američke zajednice. Remedios Dijaz Oliver je predsednica kompanije “All-American Containers”.\n"Ne bih obavljala posao sa Kubom iz principa jer mislim da je to zemlja koja je isključivo pokazala da ne poštuje ljudska prava”, ističe ona.\nMeđutim paradoksalno je to što bi smanjivanje tenzija između dve zemlje moglo da pospeši brzinu reformi, kaže Augusto de la Tore iz Međunarodnog monetarnog fonda.\n"Reforme na Kubi idu uz povećanje interakcije sa Sjedinjenim Državama. Te interakcije više znače za zaradu u smislu socijalne dobrobiti na Kubi kako bi Kuba mogla da napreduje u programima za reformu", kaže de la Tore.\nNaravno, tu je i najpoznatiji kubanski proizvod za izvoz. Stručnjaci kažu da bi kubanske cigare mogle da zauzmu čak trećinu tržišta za prvoklasne cigare u Sjedinjenim Državam ukoliko se ukine trgovinska zabrana.\n"Kuba je kolevka cigara. Kada pomislite na Kubu ne možete a da ne pomislite na cigare", podseća Dejvid Savona, glavni urednik magazina “Cigar Aficionado”.\nPregovarači veruju da će u narednih 6 meseci doći do preokreta u odnosima – ali jedino ukoliko se američki Kongres složi da glasa o dva dvostranačka zakonska predloga, kojima bi se ukinule restrikcije na putovanja i opozvao embargo uveden pre 53 godine.


22-08-2018 12:37 Svet Planeta Video Zanimljivosti\nDonald Tramp je postao predmet obožavanja u jednom malom indijskom selu, a njegova slika predstavlja idol kome se ljudi klanjaju\nIndijski farmer Busa Krišna moli svakog jutra ispred slike američkog predsednika Donalda Trampa i to radi ne sam već sa članovima porodice i komšijama. Krišna to radi svaki dan poslednje tri godine.\nNJegov sledeći plan je da napravi hram posvećen Trampu. Sve više ljudi ga podržava u tome i sve više njih se moli Trampu.\nPostoji mogućnost da Melanija Tramp bude proterana iz SAD. Više o tome pročitajte OVDE.\nDonald Tramp uvek oduševi posmatrače